Tilerson: Teško je razotkriti namere Rusije - Sputnjik Srbija\n04:57 14 Avgust 2020\n07:13 06.07.2017 (osveženo 09:16 06.07.2017) Preuzmite kraći link\n„Nalazimo se na samom početku i rekao bih da je u ovom trenutku teško da se tačno kaže koje su namere Rusije u ovom odnosu i mislim da je to najvažniji deo ovog sastanka — da imamo dobar razgovor između predsednika Trampa i predsednika Putina o onome što obojica vide kao prirodu ovog odnosa između naše dve zemlje“, izjavio je Tilerson za novinare pre leta za Hamburg.\nPredsednik SAD Donald Tramp će na predstojećem sastanku sa ruskim predsednikom Vladimirom Putinom razgovarati o situaciji u Siriji, izjavio je američki državni sekretar.\n„Pre odlaska na samit ’dvadesetorke‘ u Hamburgu želeo bih da govorim o temi o trenutnom stanju u Siriji, koju predsednik (Tramp) namerava da pokrene na sastanku sa ruskim predsednikom Putinom“, izjavio je on.\nTilerson je naveo da „pre svega, sve strane u Siriji treba da obezbede stabilnost na terenu“.\nU petak sastanak Putina i Trampa\n„Ukoliko ne postignemo stabilnost u Siriji, možemo da izgubimo napredak u uništavanju DAEŠ-a. Drugo, strane treba da rade u okviru političkog procesa za postizanje sporazuma koji definiše put napretka za sirijski narod. I na kraju, Rusija ima posebnu odgovornost da podrži te napore“, istakao je Tilerson.\nDržavni sekretar smatra da Rusija i SAD imaju potencijal za koordinaciju u Siriji, uprkos činjenici što postoje i protivrečnosti. On je istakao da su Vašington i Moskva već ostvarili napredak u stvaranju zona deeskalacije u Siriji, a to govori o tome da su zemlje „sposobne da postignu dalji napredak“.\nTilerson je dodao da je veoma važno obnoviti poverenje „na vojnom, kao i na diplomatskom nivou“.\n„Smatram da je to u interesu obe zemlje i cele međunarodne zajednice.“\nTilerson je istakao da su SAD spremne da rade sa Rusijom na mogućim oblastima saradnje za uspostavljanje zona zabrane leta i ostalih mera koje bi donele stabilnost u Siriju.\n„Sjedinjene Američke Države su spremne da istraže mogućnost uspostavljanja zajedničkih mehanizama sa Rusijom za obezbeđivanje stabilnosti, uključujući i zone zabrane letenja, posmatrače sa zemlje za prekid vatre i koordinaciju pružanja humanitarne pomoći“, rekao je Tilerson.\nRanije je portparol Kremlja Dmitrij Peskov izjavio da lideri Rusije i Sjedinjenih Američkih Država planiraju da razgovaraju o rešavanju situacije u Siriji i saradnji Moskve i Vašingtona u borbi protiv terorizma. On je naglasio da je dijalog između lidera dve zemlje „od vitalnog značaja za ceo svet“ i da će pomoći da se poveća efikasnost odluka o problemima koji rastu iz dana u dan“. Kremlj je takođe istakao da će sastanak u Hamburgu planiran za 7. jul biti održan u punom formatu, iako će biti vremenski ograničen.\nsastanak, G20, Reks Tilerson, Donald Tramp, Vladimir Putin, Hamburg


Rumunija: Nastavlja se proizvodnja opreme i materijala za borbu protiv koronavirusa\nBy Daniel Stroe / Објављено на: March 31, 2020\nRumunska Vlada namerava da iskoristi mogućnosti u državi za proizvodnju opreme i materijala potrebnih za borbu protiv širenja koronavirusa, izjavio je premijer Ludovik Orban.\n„Danas smo imali sastanak sa predsednikom Rumunije u Predsedničkoj palati Cotroceni. Glavna tema razgovora bila je podrška inicijativama za proizvodnju materijala, opreme, uređaja, supstanci potrebnih za borbu protiv epidemije koronavirusa. (…) Postoje mogućnosti, postoje ljudski resursi, postoje mašine koje možemo da uvedemo u rumunsku proizvodnu industriju i proizvedemo što više ove opreme tako da više ne budemo zavisni, posebno u situaciji kao što je danas širom sveta, u jakoj konkurenciji za svakog proizvođača, a time dobijamo i mogućnost da bar sopstvene potrebe obezbedimo iz sopstvene proizvodnje“, rekao je Orban na sastanku Vlade.\nPored toga, ministar energetike i poslovnog okruženja Virgil Popescu najavio je da je proizvodnja zaštitnih maski sa proizvodnim kapacitetom od 150 hiljada maski dnevno započela u fabrici u Maramuresu, i „od 15. aprila imaćemo 500 hiljada maski dnevno za stanovništvo i 150 hiljada maski dnevno za bolnice (…), a istovremeno proizvode i 1.000 zaštitnih odela dnevno, za potrebe bolnica, za lekare, medicinske sestre i ostale koji su na čelu borbe”.\nIstovremeno, precizirao je da će iste proizvodne mogućnosti preuzeti ROMARM, rumunska državna kompanija u oblasti odbrane i vodeći rumunski dobavljač odbrambene tehnologije i usluga, s tim da kompanija poseduje 15 postrojenja i istraživački institut. To će obezbediti stratešku rezervu proizvodnjom iste količine materijala – „500.000 maski za stanovništvo i 150.000 za bolnice“, a proizvođač iz Galatsija dnevno će proizvoditi 150.000 maski od 15. aprila, dodao je Virgil Popescu.\nPredsednik Klaus Iohannis pozvao je rumunske privrednike da daju ideje Vladi u vezi s proizvodnjom materijala koji pomažu u sprečavanju i borbi protiv novog koronavirusa. „Obraćam se našim privrednicima: delujte proaktivno, donesite svoje ideje Vladi, jer smo zainteresovani da promovišemo rumunsku robu, posebno u ovom trenutku. Ovo je sjajna prilika za rumunsko poslovno okruženje. Trebaju nam ovi materijali, imamo ovu priliku“, poručio je Iohannis iz predsedničke palate./ibna


Potrebno unapređenje sistema vrednovanja i etike za sve medijske aktere na tržištu : Nadlanu.com\nObjavljeno 26. nov 2021. / 19:18:55\nMinistarstvo kulture i informisanja Republike Srbije 26. novembra sa početkom od 10.00 časova organizovalo je radionicu "Etika u medijima i samoregulacija u digitalnom dobu", namenjenu akterima u oblasti informisanja i medija.\nTema radionice su bili etika i vrednosti koje danas nose posebnu težinu, jer je sve više aktera u medijskom prostoru. Medijsko okruženje postalo je veoma složeno i dele ga novi mediji i društvene mreže sa već postojećim tradicionalnim akterima. U ovako kompleksnom medijskom sistemu izuzetno je važno držati visoke etičke standarde, a samoregulacija je jedan od značajnih mehanizama.\nRadionicu je otvorila Maja Zarić, rukovoditeljka Grupe za međunarodnu saradnju, evropske integracije i projekte iz oblasti medija u Ministarstvu kulture i informisanja.\nZarić je ukazala da današnja radionica proizilazi iz naše obaveze u okviru Akcionog plana za Poglavlje 23 da jačamo kapacitete svih aktera na tržištu medija odnosno u oblasti medija i informisanja. Istakla je da u skladu sa tehnološkim napretkom koji medijsko okruženje danas čini izazovnim, neophodno je držati se visokih etičkih standarda i u tome veoma značajnu ulogu ima samoregulacija.\nO ovom novom medijskom okruženju diskutovali su učesnici koji imaju bogato iskustvo vezano kako za tradicionalne tako i za digitalne društvene medije.\nNa radionici su učestvovali Isabela de Kourson, direktorka redakcije, Međunarodno odeljenje magazina HOLA! HELLO!, Ejdan Vajt, osnivač i počasni predsednik Mreža za etičko novinarstvo (Ethical Journalism Network), Gordana Novaković, generalni sekretar Saveta za štampu i Ketlin Stjuart, menadžer za javne politike, regulacija sadržaja (EMEA), Meta. Radionicu je moderirao Zoran Stanojević, urednik RTS-a.\nNakon dinamične diskusije koju možete ispratiti na youtube kanalu MInistarstva kulture i informisanja, panelisti su zaključili da pojavom novih medija, digitalni javni prostor doživljava transformaciju, a samim tim i javne politike počinju da uvažavaju uticaj tehnoloških kompanija u oblasti medija i moramo otvarati dijaloge i diskusije kako bi novi biznis model medija mogao da prati sve aktuelne promene na tržištu. Danas je više nego ikad važno raditi na medijskoj pismenosti svih građana kako bi svoje odluke i stavove donosili na osnovu pravih i istinitih činjenica.\ndigitalno dobadruštvene mrežeEjdan VajtEtika i vrednosti u digitalnom dobuGordana NovakovićinternetIsabela de KoursonKetlin StjuartMaja ZarićmedijiMinistarstvo kulture i informisanjaOnlajn radionicaPoglavlje 23Zoran Stanojević


Hotel "Jagodina" sa dve zvezdice smešten je u strogom centru Jagodine, delo je arhitekte Miloša Konstantinovića, dobitnika nagrade za najbolje ostvarenje u Srbiji u toku 1979.godine.\nHotel "Jagodina" raspolaže sa 156 soba, 3 apartmana i 1 rezidenciju sa ukupno 320 kreveta. Hotel poseduje tri restorana, kafanu, 1 tv salon i polsastičarnicu sa ukupno 170 sedišta, kongresny salu sa 300 mesta, dve letnje bašte, bazen dimenzije 25 x 11,5 metara, i disko klub sa 120 mesta. Garaža hotela "Jagodina" može da primi 10 putničkih vozila. Posebnu atrakciju predstavlja restoran "Šarena kafana" koja ima 80 mesta i koja podseća na život i rad Đure Jakšića za vreme njegovog boravka u Jagodini, zatim "Restoran kafana" koja ima 400 mesta i "Ćuran salu" koja ima 200 mesta. Veoma impresiovno deluje i kongresna sala sa 300 mesta.


U Krivaji kod Bačke Topole otvorena prva Digitalna farma na Balkanu | Novinska agencija Beta\nTEHNOLOGIJA | 20.03.2018 14:55 > 20.03 15:10\nU Krivaji kod Bačke Topole otvorena prva Digitalna farma na Balkanu\nPrva "digitalna farma" na Balkanu, koja će poljoprivrednicima omogućiti da besplatno i neposredno uče šta im pružaju digitalizacija i druga nova tehnologija, otvorena je danas u Krivaji kod Bačke Topole.Premijerka Srbije Ana Brnabić je kazala na otvaranju u Krivaji da je Kancelarija Vlade Srbije za IT i e-upravu, u saradnji s Ministarstvom poljoprivede, danas svim domaćim registrovanim poljoprivrednim gazdinstvima poslala informacije i SMS-poruke o tome da je Srbija dobila prvu "digitalnu farmu" i kakve koristi oni mogu imati od takvog načina upravljanja.\nPoljoprivrednici mogu da jednom mesečno, organizovanim besplatnim prevozom dodju na "Digitalnu farmu" u Krivaji i vide kako se i šta se radi uz novu tehnologiju poljoprivrede, i besplatnu dobiti i IT obuku.\n"Digitalna farma" u pravom, proizvodnom okruženju, na njivi, primenjuje najsavremeniju tehnologiju i mehanizaciju za povećanje efikasnosti proizvodnje.\nNa "Digitalnoj farmi", na parceli Poljoprivrednog dobra "Krivaja", postoji fizički i "virtuelni" deo, gde su savremena mehanizacija, senzori, sonde, "dronovi", "pametni roboti".\nPoljoprivrednici će na Ditalnoj farmi čiji je autor novosadski Institut "BioSense" moći da nauče kako da unaprede proizvodnju od pripreme zemljišta, planiranja setve, navodnjavanja, ishrane i zaštite bilja, sve do žetve.\nKoristeći "sondu za elektromangetsku provdljivost zemljišta" poljoprivrednici mogu da tačno utvrde gde je potrebna gušća ili redja setva, da li je potrebno djubrenje i navodnjavanje i u kojoj meri.\nTi podaci se unose u "platformu AgroSens" gde se izračunava količina semena, vrsta i količina djubriva, čime su prinosi bolji, uz uštedu.\nU virtuelnom delu "Digitalne farme" može da se prati stanja useva i da se planiraju poljoprivredne aktivnosti uz pomoć mobilnog telefona ili elektronskog računara, na osnovu podataka koje prikupljaju roboti.\nBrnabić je podsetila da bi ove godine trebalo da počne izgradnja nove zgrade novosadskog Instituta "BioSense" koji bi trebalo da postane Evropski centar za naučnu izvrsnost i napredne tehnologije u poljoprivredi.\nIzgradnja tog centra od 28 miliona evra, po polovinu finansiraju Vlada Srbije i EU.\nBrnabić je rekla da je njena vlada odlučila da se formira radna grupa na čijem će čelu biti ministar poljoprivrede Branislav Nedimović, koja će raditi na povezivanju baza podataka u poljoprivredi, da bi se olakšalo odlučivanje i da bi poljoprivreda bila efikasnija.\n"Digitalna farma" je dostupna i inostranim poljoprivrednim preduzećima, naučnicima i početničkim preduzećima "start-apovima", da bi se zajedno radilo na inovacijama za bolje prinose u poljoprivredi.\nŠef delegacije Evropske unije u Srbiji Sem Fabrici rekao je da je Srbija najistaknutija zemlja Zapadnog Balkana koja učestvuje u projektu Horizont 2020 jer je do sada učestvovala u 169 projekata, a da ih je ugovoreno u vrednosti više od 69 miliona evra.\nOn je istakao da je zbog toga EU podržala projekat Antareks koji obuhvata povezivanje novih IT tehnologija i inovacija sa poljoprivredom i da će za taj projekat, odnosno Institut Biosens zajedno sa Vladom Srbije uložiti 28 miliona evra.\nDodao je da je poljoprivreda za Srbiju važan faktor razvoja ukupne privrede i da je poslednjih šest -sedam godina njen agrarni izvoz udvostručen i da se nada da će se ta ekspanzija nastaviti i dalje.\nDirektor preduzeća "Krivaja" Ištvan Harmati rekao je da će se nove tehnologije u pojoprivredi primenjivati na više od dve hiljade hektara i naveo da je digitalna farma dokaz da je aktuelna svetska tehnološka revolucija u poljoprivredi našla put i do Srbije.\nOn je kazao da nove tehnologije pružaju mogućnost da se poveća efikasnost i porfitabilnost poljoprivredne proizvodnje.\nDirektor Biosens institita Vladimir Crnojević podsetio je da se na svetskom nivou trenutno najveće inovacije u oblasti IT tehnologija dešavaju u vezi sa poljoprivredom.\nCrnojević je najavio da je plan Biosensa nakon te digitalne farme, slične farme za ali za voćarstvo, povrtarstvo i organsku porizvodnju budu podizane i u drugim delovima Srbije.\n"Ideja našeg instituta je da se visoka nauka spusti na nivo običnih ljudi", istakao je Crnojević.\nOn je podsetio da je u oktobru prošle godine instalirana digitalna platforma za pojoprivrednike -Agrosens i da do sada ima 5.000 korisnika.\nFejsbuk će ponovo dozvoliti deljenje vesti preko njegove platforme u ...\nGugl i etika - otpuštanja istraživačica za etiku veštačke ...\nIstraživači bečkog Hemijskog fakulteta dizajnirali život na Marsu\nRover američke svemirske agencije uspešno sleteo na Mars\nRover američke svemirske agencije NASA blizu sletanja na Mars\nMeštani bosanskog sela pratiće na video bimu sletanje NASA rovera ...


BOLJA DOSTUPNOST LIJEKOVA ZA TRUDNICE – Novosti Plus\nFond zdravstvenog osiguranja /FZO/ Republike Srpske će od novembra finansirati lijekove generičkih naziva “enoksaparin” i “dalteparin”, koje najčešće koriste trudnice.\nOvaj prijedlog podržao je i Upravni odbor fonda, prvenstveno zato što te lijekove najčešće koriste trudnice sa dijagnozom trombofilije i venske tromboze, a u praksi se dešavalo da ih nema u domovima zdravlja, pa su ih morale same kupovati, saopštenoje iz FZO Republike Srpske.\nIz Fonda navode da će na ovaj način finansijski rasteretiti i domove zdravlja koji do sada nisu mogli uskladiti stvarne potrebe za ovim lijekovima sa svojim finansijskim mogućnostima, zbog čega se i dešavalo da ih nema u domovima zdravlja.\nU saopštenju se navodi da će se od novembra ovi lijekovi nabavljati prema posebnom programu FZO Republike Srpske i da se više neće nalaziti na listi lijekova domova zdravlja i ambulantama porodične medicine.\n“Ovi lijekovi će se i dalje nabavljati putem javnog tendera, dok je i indikacija za ove lijekove nepromijenjena – nastavak bolničog liječenja”, dodaju iz FZO Republike Srpske.\nNa osnovnu bolničku listu lijekova od novembra će, kako se navodi, biti uvršten novi antibakterijski lijek “ertapenem” /prašak za koncentrat za rastvor za infuziju/ koji se koristi u liječenju infekcija kod djece, kao i odraslih uzrokovanim bakterijama koje su osjetljive na ertapenem.\n“Sve ove promjene su dokaz dosljednosti FZO Republike Srpske koji je u proteklih nekoliko godina izdvojio znatna finansijska sredstva kako bi osiguranicima obezbijedio nove terapije u skladu sa svjetskim preporukama”, navodi se u saopštenju.\nU saopštenju se podsjeća da je samo u periodu od 2016. do 2020. godine uvedeno više od 30 novih lijekova, većinom najsavremenijih terapija, za specifična i teška oboljenja, koje su pacijentima dostupne u bolnicama, odnosno lijekova koji se nabavljaju u okviru posebnog programa FZO Republike Srpske.\nRiječ je o, kako se navodi, terapijama za Goševu bolest, hemofiliju, liječenje HIV-a, metastatskih karcinoma prostate, kolorektalnog karcinoma, Hočkinovog limfoma, biološke terapije za neonkološke indikacije, šizofrenije, imunoterapije za melanom kože.\nIz FZO Republike Srpske ističu da je riječ većinom o izuzetno skupim najsavremenijim terapijama, nove generacije, koje pacijenti oboljeli od pomenutih bolesti primaju i u drugim razvijenim zemljama svijeta.\nKada su u pitanju lijekovi koji se izdaju na recept, iz FZO Republike Srpske navode da je u posljednjih pet godina na ovu listu lijekova uvršteno 36 novih generičkih lijekova.\nTi lijekovi su na listi zastupljeni sa više komercijalnih naziva, te ako se uzmu u obzir komercijalni nazivi i različite doze i oblici lijekova, radi se o više od 100 novih lijekova.\n“Fond u skladu sa finansijskim mogućnostima konstantno osluškuje potrebe osiguranika i zdravstvene struke, a sve s ciljem obezbjeđenja što efikasnije i dostupnije zdravstvene zaštite”, navodi se u saopštenju Fonda zdravstvenog osiguranja Republike Srpske.\n← Talić: Banjaluka ima potencijal za organsku proizvodnju hrane\nBanjaluka dobila Aleju zahvalnosti medicinskim radnicima i Aleju maturanata →\nOdržan Međunarodnom festival “Kastrum 2019”\n11 Juna, 2019 11 Juna, 2019 Kristina Prole\t0\nKLINIKA ZA KOŽNE I POLNE BOLESTI OD PONEDJELJKA NA PAPRIKOVCU\nČAROLIJA DRVENIH IGRAČAKA PORODICE ABUTOVIĆ


Beta\t 2. decembra 2015. 11:40\n“Ako želite da udjete u Evropsku uniju, morate da poštujete evropske vrednosti, a sloboda medija je visoko na listi. Ako vlast ne može da podnese kritiku onda, nažalost, to pokazuje da Srbija nije demokratska zemlja, jer kritički glas pomaže da se popravite i razvijete”, rekla je Abel za agenciju Beta.\n“Ali, ako zagrebete malo dublje, ne može se reći da smo zadovoljni, a posebno je ove godine došlo do zastoja u nekoliko oblasti. Nije promenjen Zakon o Agenciji za borbu protiv korupcije koji bi Agenciji dao veća ovlašćenja. Pojavili su se problemi u primeni Zakona o slobodnom pristupu informacija, jer oni koji ne dobiju informacije nemaju kome da ulože žalbu. To se dešavalo Transparentnosti Srbija koja nije dobila odgovore na značajna pitanja kod privatizacija, javno privatnih partnerstava. Nažalost, Vlada nije odgovarala, što je njena obaveza”, istakla je Abel.\n“Nažalost, vidimo u celom regionu da je izvršna vlast veoma jaka i da se meša se u rad ostalih grana vlasti i institucija, uključujući i parlament i sudove. Nedostaje sistem odgovornosti. Sudovi su veoma važni u borbi protiv korupcije, jer sud mora da pošalje poruku da svi moraju da odgovaraju i da nema imunih”, rekla je ona.\n“Nedavno smo imali strašnu nesreću u Rumuniji, mnogo mladih je poginulo u noćnom klubu i razlog tome je to što je korupcija na toliko visokom nivou da lako možete da kupite dozvole, tako da korupcija i u zemljama Evropske unije ubija. Korupcija je svuda, opasnost je realna i zato se moramo boriti”, poručila je Kornelija Abel.


Kako naš list saznaje, ne postoje gotovo nikakve šanse da se sklapanje Opelovih modela obavlja u Zastavinoj fabrici specijalnih automobila u Somboru. S druge strane, ne treba isključiti ni mogućnost da Dženeral motors, odnosno Opel, koji posluje u sastavu GM, u Kragujevcu ili okolini, izgradi svoj proizvodni pogon, pošto je nerealno očekivati da će Fijat, posle preuzimanja Fabrike automobila, dozvoliti bilo kojoj drugoj kompaniji da u pogonima te fabrike proizvodi svoje modele. "Na stolu je više opcija o nastavku saradnje sa Opelom, a jedno od njih je eventualna izgradnja pogona te kompanije na nekoj od lokacija u Srbiji. Sve će, ipak, biti jasnije posle potpisivanja ugovora sa Fijatom, a najkasnije do kraja septembra", kaže izvor Danasa.\nPodsetimo da su Dženeral motors i Zastava, u julu 2007. godine, potpisali ugovor o poslovno-tehničkoj saradnji, kojim je, između ostalog, predviđeno da krajem ove godine u Zastavi startuje sklapanje (do 10.000 godišnje) automobila marke "astra klasik". Ugovorom je predviđeno i da Opel do kraja ove godine, posredstvom Zastave i uz carinske olakšice, na domaćem tržištu proda oko 8.300 "astri". Od 1. avgusta prošle godine do ovih dana, u Srbiji je, na ovaj način, prodato oko 5.000 "astri". Opel je, kažu u Zastavi, izuzetno zadovoljan dosadašnjom saradnjom, pa je i to jedan od razloga što u Dženeral motorsu ne odustaju od namere da organizuju sklapanje automobila u Kragujevcu.\nčitanja : 899\nSve je to lepo od strane GM-a,oni će da "razmotre"dalju saradnju,a niko se ne pita gde je i kome otišao veliki novac nepovratno izgubljen za ovu našu siromašnu zemlju(mislim na oslobodjenje carine,cca 1500 EUR-a/po vozilu,pa to puta 5.000,tj.8300 uvezanih Astri).\nTo verovatno zna GM,a i potpisnik i glavni inicijator ovog "visoko profitabilnog"posla,G-din Bubalo,ex ministar i "veliki"privrednik,iz Kikinde,tj.livnice koja je bila dugogodišnji partner Opela(kakva slučajnost!!!!).\nZa ovakve značajne "poslovne"poteze bi se u svakioj iole ozbiljnoj zemlji odavno "zainteresovali" Istražni organi o Organi gonjenja.\nPS.Baš me interesuje da li ćete objaviti ovaj istiniti komentar(ili ste i vi iz iste "priče")i da li će Država nešto preduzeti da zaštiti svoje i narodne interese.\nAutor Zoki,Beograd 17 Avg 2008, 02:13\nOvo je dobro ma koliko bilo "pikantno" ali bi za srpsku industriju bilo mnogo interesantnije dovesti nekog od korejskih ili japanskih prozvodjaca, tada bi i najveci igraci porazmislili o zauzimanju svog mesta za start proizvodnje a tu su najpovoljniji Zrenjenin i jug Srbije.\nAutor CHEDMOIRadelaide 17 Avg 2008, 11:01


Mlad mesec u Devici - Put isceljenja\nNaslovna / Otvoreni um / Bez granica / Mlad mesec u Devici\nOd 19. do 20. septembra mlad mesec ulazi u zemaljski znak Device i vodiće nas na putu isceljenja.\nAko ste u poslednjih nekoliko meseci imali fizičke ili emocionalne tegobe u vidu nedostatka životne energije, mlad mesec u Devici će vas inspirisati da preduzmete akciju kako biste se vratili u ravnotežu.\nOvaj novi nalet energije vezan je za isceljenje i brigu o umu, telu i duši. Um je kapija između tela i duše, zbog čega je „podešavanje“ uma i prepoznavanje svesnih i nesvesnih misli jedna od najbitnijih stvari na jednom isceliteljskom putovanju.\nPod uticajem septembarskog mladog meseca, pozvani smo da obratimo pažnju na stanje našeg uma kako bismo se setili, prepoznali i prihvatili svoju moć.\nSvi posedujemo moćno „napajanje“ na koje možemo da se priključimo kada naučimo da brinemo o sebi i da prepoznajemo toksične misli, a ovaj mlad mesec će biti naš vodič, koji donosi lekovitu energiju u svim aspektima života.\nKrenimo na unutrašnje putovanje da bismo zaista razumeli naše misli, osećanja i ono što telo pokušava da nam saopšti. Povezivanje sa sopstvenim unutrašnjim bićem dovešće nas do istine za kojom tragamo.\nA sada umirite svoje misli i stavite ruku na srce. Zapitajte se – Šta je to što mi je zaista potrebno? Šta je najdivnija stvar koju mogu da učinim za sebe u ovom trenutku?\nMlad mesec u Devici zaista traži od nas da sebe stavimo na prvo mesto i da isceljenje našeg celokupnog bića učinimo prioritetom.\nPostoji i „oštrija“ energija koja se može pojaviti tokom ovog perioda, koja dovodi do toga da sebi ili drugima pristupate kritički, sa osuđivanjem. Važno je da to primetite i da se, bez obzira na negativnosti koje mogu da se pojave, prema sebi postavite sa ljubavlju i razumevanjem. Najvažniji korak koji možete preduzeti na putu isceljenja je da naučite da volite sebe i svoj život, bez obzira na okolnosti.\nPronalaženje radosti, uz smeh i osmeh takođe su moćni iscelitelji koji se često zaboravljaju. Ne zaboravite da odvojite vreme da biste radili stvari koje volite i proslavljali svoj život i svoje telo.\nPokušajte da ne kritikujete sebe i nemojte preduzimati oštre mere kada je zdravlje u pitanju, bilo mentalo ili fizičko. Krenite na „put isceljenja“ polako, onda kada osetite da je vaša duša na to spremna.\nDeo razloga zbog kojeg naša tela izlaze iz ravnoteže je zbog stresa i očekivanja da moramo da izgledamo ili postupamo na određeni način. Pod mračnim noćnim nebom mladog meseca u Devici, pokušajte da umesto toga prihvatite sebe baš takvim kakvi jeste, da negujete svoj um, duh i telo, a ne da budete zahtevni ili kritični.\nSavršeno je vreme da se izrazite kroz svoja osećanja i oslobodite svih „zaglavljenih“ emocija.\nKako biste prihvatili energiju mladog meseca, provedite neko vreme sami, u tišini i razmislite o poziciji u kojoj se trenutno nalazite.\nOvo je svakako godina promena i novih početaka za mnoge, a sada je vreme da doprete do svog unutrašnjeg bića i saslušate mudrost sopstvenog uma, tela i duše… Uz svetlost i ljubav…\nljubav misli mlad mesec Mlad mesec u Devici mudrost osećanja Put isceljenja putovanje svetlost unutrašnje putovanje\t2017-09-19


Vlada Kosova raspustila srpsku Civilnu zaštitu - Sputnjik Srbija\n09:02 24 Oktobar 2020\nVlada Kosova raspustila srpsku Civilnu zaštitu\n21:55 22.07.2015 (osveženo 16:19 05.10.2015) Preuzmite kraći link\nVlada Kosova donela je odluku o raspuštanju Civilne zaštite, koja je delovala kao paralelna bezbednosna struktura u opštinama na severu Kosova, objavio je danas prištinski list „Koha ditore“.\nVojska Kosova opet tema Prištine\nTom odlukom predviđena je integracija 435 pripadnika civilne zaštite, koju čine pripadnici srpskih bezbednosnih struktura, u kosovske institucije i preuzimanje na korišćenje svih objekata koje su upotrebljavali.\nKosovska ministarka za dijalog sa Beogradom Edita Tahiri iznela je usaglašene zaključke Vlade Kosova o raspuštanju Civilne zaštite, za koje je rekla da su u skladu sa sporazumom o normalizaciji odnosa Kosova i Srbije, prenosi list.\nTahirijeva je rekla da su ti zaključci ugovoreni u martu posle dugotrajnih pregovora u Briselu.\n„Ovi zaključci predviđaju zatvaranje svih kancelarija i skladišta koje su koristile ove ilegalne strukture i njihovo predavanje kosovskim institucijama. Vlada Kosova se ovim sporazumom obavezala da će integrisati 483 pripadnika Civilne zaštite“, rekla je Tahiri.\nSrbija će nastojati da spreči članstvo Kosova u Unesku\nOna je dodala da će integracija tih lica biti obavljena u skladu sa kosovskim zakonima, tačnije sa Zakonom o civilnim službama Kosova, kojim su predviđeni svi propisi za integraciju, uključujući i odgovarajuću bezbednosnu proveru.\nTahirijeva je predstavila i plan integracije, koji sadrži spisak ministarstava i agencija u koje će se integrisati te osobe koje će biti plaćane iz kosovskog budžeta.\nKosovski premijer Isa Mustafe taj potez vlade ocenio je kao značajan.\n„Konsultovali smo se sa Ministarstvom za finansije i došli do zaključka da postoji prostor za njihovo zapošljavanje i naravno, plaćanje iz budžeta“, rekao je Mustafa, a prenosi „Koha ditore“.\nSrpska: Civilna zaštita nije paralelna struktura\nCivilna zaštita nikada nije bila niti jeste paralelna struktura, već jedna od retkih institucija koja je krajnje odgovorno delovala i deluje kada su životi građana i njihova bezbednost u opasnosti, saopštila je danas „Srpska“ lista povodom namere kosovske vlade da rasformira Civilnu zaštitu.\nCela EU nikad neće priznati Kosovo\n„Namera vlade u Prištini da rasformira Civilnu zaštitu, koju nije ni osnovala, predstavlja nevešt pokušaj da se još jednom manje važna tema postavi kao prioritet koji bi morao da bude rešavan zajedničkim snagama i uz puni konsenzus i politički dogovor“, piše u saopštenju.\nU saopštenju koje je potpisao predsednik „Liste“ Aleksandar Jablanović, navedeno je da Civilna zaštita nikada nije bila niti jeste paralelna struktura, već jedna od retkih institucija koja je krajnje odgovorno delovala i deluje u uslovima opasnim po život i bezbednost građana kada je reč o požarima, poplavama, održavanju bitnih puteva u zimskom periodu, uređenju javnih površina, odnosno u svim segmentima bitnim za nesmetani život građana.\nJablanović je podvukao da Civilna zaštita nije organizovana kao bezbednosna struktura, niti je kao takva delovala u prošlosti.\nVojska Kosova - produžena ruka Pentagona\n„Budućnost Civilne zaštite i njenu postojanost garantuje sam Briselski sporazum tako što će pripadnici ove službe biti upućeni u druge ustanove koje su osnovale privremene institucije na Kosovu i Metohiji kako bi svojim iskustvom, predanošću i ličnim kvalitetima njihovih pripadnika podigli nivo rada službi u koje se raspoređuju i tako svoje iskustvo i znanje stavili u službu svih građana“, rekao je on.\nPrema njegovim rečima, po ko zna koji put, ministarka bez portfelja u kosovskoj vladi, zadužena za dijalog sa Beogradom, Edita Tahiri nalazi za shodno da prikuplja političke poene obmanjujući građane i iznoseći poluistine u medije i sve to sa zvanične pozicije ministra.\nKancelarija za Kosovo i Metohiju je na svom tviter nalogu napisala:\n„Priština ambiciozno i van svih svojih nadležnosti. Šta je sledeće — biraju gradonačelnika Sidneja?“\nraspuštenje, Briselski sporazum, Civilna zaštita, Vlada Kosova, Policija, lista "Srpska", Kancelarija za Kosovo i Metohiju Vlade Republike Srbije, Edita Tahiri, Isa Mustafa, Aleksandar Jablanović, Srbija, Kosovo i Metohija\n09:00 Srbi, pucajte sebi u srce, a ne u noge! Stigao novi „dobronamerni“ ultimatum Berlina


Čović poručio Srbima u Kosovskoj Mitrovici, posle razgovora sa Štajnerom\nSamo mudro i složno do cilja\nKOSOVSKA MITROVICA - Potpredsednik Vlade Srbije i predsednik Koordinacionog centra za Kosovo i Metohiju Nebojša Čović ocenio je jučerašnji razgovor sa Štajnerom u Prištini kao dobar, a na javnoj tribini u amfiteatru Pravnog fakulteta u Kosovskoj Mitrovici istakao da se ništa ne može rešavati silom i sukobima. Stanje moramo stabilizovati mudrom politikom moramo odbraniti državni i nacionalni interes, a to možemo samo složni i jedinstveni - rekao je Čović i naglasio da SRJ i Republika Srbija moraju sarađivati sa međunarodnom zajednicom, a srpska nacionalna zajednica na Kosmetu mora da formira jake timove za pregovore.\nU severnoj Kosovskoj Mitrovici potrebno nam je jedinstvo oko cilja, a to je formiranje opštine, i to je realnost - rekao je Čović i dodao da je najznačajnije pronaći put za opstanak i povratak proteranih. Moramo započeti masovni povratak Srba u ovoj godini, i to ne samo u sela već i gradove. Čović je potom ukazao na potrebu borbe protiv kriminala i za zaustavljanje procesa kupoprodaje srpske imovine na Kosmetu.\nOsvrćući se na događaje od 8. aprila, kada je u Kosovskoj Mitrovici na brutalan način uhapšen Slavoljub Jović, potpredsednik Vlade Srbije je rekao da je kriv onaj ko je izazvao provokaciju, ali i onaj ko je na nju naseo. Čović je juče u prištinskom zatvoru posetio uhapšenog Slavoljuba Jovića i sa njim razgovarao. - On se dobro oseća, ima povrede, ali je svestan situacije u kojoj se nalazi. Moramo da prestanemo da učimo lekcije na sopstvenoj koži - rekao je Čović.


NI: Američki protivraketni štit možda nije ispravan\nTanjug 8. jula 2019. 13:11\nVAŠINGTON – Američki protivraketni odbrambeni sistem, koji je zamišljen da bi čuvao Evropu od raketnih napada iz Irana, još nije testiran, zbog čega kasni njegovor raspoređivanje u Poljskoj, a mediji špekulišu da to znači da on možda nije ispravan.\nPrema podacima američke revizorske službe, Agencija za protivraketnu odbranu izvela je 2018. godine samo sedam od 11 planiranih testova, što je svega 64 odsto.\nIstovremeno, problemi sa izvođačima radova odložili su izgradnju protivraketnog sistema u Poljskoj za 18 meseci, navodi magazin Nešnal interest.\nRaspoređivanje američkog odbrambenog štita počelo je u vreme administracije bivšeg predsednika Baraka Obame i sastoji se od tri etape.\nPrva faza, završena 2012. godine, obuhvata postavljanje odbrambenog radara u Turskoj i uspostavljanje komandnog centra u Nemačkoj za podršku američkim ratnim brodovima opremljenim mornaričkiom verzijom protivraketnog odbrambenog sistema „Egis“.\nU drugoj fazi koja je završena 2016. godine, lokacija „Egis Ašor“ u Rumuniji postala je operativna.\nDo kašnjenja je došlo u trećoj fazi s obzirom na to da je raspoređivanje „Egis Ašor“ sistema u Poljskoj trebalo već da bude okončano.\n„Egis Ašor“ u Rumuniji i Poljskoj su kopnene verzije američkog pomorskog višenamenskog borbenog sistema „Egis“, koji se sastoji se od snažnog radara SPAJ-1 i 24 protivvazdušne rakete na navođenje SM-3.\nIran je proizveo arsenal balističkih raketa, uključujući rakete srednjeg dometa koje bi u teoriji mogle da nose nuklearne bojeve glave, ukoliko ih Teheran proizvede, navodi Nešnal interest.\nMagazin ističe da američka revizorska služba kašnjenje u raspoređivanju sistema „Egis Ašor“ u Poljskoj vidi kao dobrodošlo, pošto daje vremena da se isprave nedostaci „Egisa“.\nStručnjaci smatraju da kašnjenje od godinu i po dana u raspoređivanju protivraketne odbrane u Evropi pruža Agenciji za protivraketnu odbranu priliku da sprovede dodatna testiranja i prikupi više podataka o njihovom funkcionisanju.\nTo će, po njihovom mišljenu, dati vremena za rešavanje problema sa kojima se suočavaju proizvođači još od šezdesetih godina prošlog veka, a to je kako presresti nekoliko raketa i bojevih glava, a da se sistem ne preoptereti.\nAgencija, međutim, smatra da je neophodno smanjiti broj proba za presretanje balističkih raketa i da uopšte nije potrebno sprovoditi testiranja procene sposobnosti presretanja nekoliko raketa istovremeno pre razmeštanja sistema u Poljskoj.\nIstovremeno, ukoliko se smanji broj raketnih proba neće biti moguće da se dobiju potpune informacije o tome da li sistemi za protivraketnu odbranu funkcionišu u skladu sa planom, zaključuje Našenel interest.


Udruženje “Sarajevski Srbi” iz Bratunca, u saradnji sa Boračkom organizacijom iz ovog mjesta, i ove godine će obilježiti godišnjicu iseljavanja i podsjetiti na golgotu koju su prije 19 godina pretrpjeli Srbi iz Sarajeva koji su u izuzetno teškim vremenskim uslovima, iscrpljeni četvorogodišnjim ratovanjem nakon 36 odbijenih ofanziva, iselili sa svojih vjekovnih ognjišta.\nKolone sarajevskih Srba su, nakon potpisivanja Dejtonskog sporazuma, krenule su, ne želeći da ostanu pod tuđom vlašću.\nIzmeđu imovine i vlastitih domova na jednoj i materijalne neizvjesnosti u slobodi na drugoj strani, 150.000 sarajevskih Srba opredijelilo se za život u slobodi, bez obzira na materijalnu neizvjesnost.\nSrbi su napustili svoje kuće i stanove u sarajevskim opštinama i iselili se u Republiku Srpsku i Srbiju, a neki su se raselili širom svijeta.\nU okviru podsjećanja na te teške dane i patnje kroz koje su sarajevski Srbi prošli prilikom iseljavanja, sutra u 18.00 časova u bratunačkom Domu kulture biće priređena projekcija dokumentarnog filma “Balkanski sindrom” autora Dragana Elčića.\nProgram obilježavanja 19. godišnjice iseljavanja sarajevskih Srba pod geslom “Pamtimo, ne zaboravimo” biće nastavljen u subotu, 7. marta, u 10.00 časova, kada će u bratunačkoj crkvi Uspenja Presvete Bogorodice biti služen parastos za 430 poginulih srpskih boraca sahranjenih na bratunačkom groblju.\nMeđu njima je više od 200 posmrtnih ostataka srpskih boraca sa sarajevskog ratišta koje su porodice prenijele prilikom napuštanja Sarajeva i doseljavanja u Bratunac i Srebrenicu.\nNakon parastosa prisutni će prislužiti svijeće za pokoj duša poginulih sarajevskih boraca, položiti cvijeće i okaditi njihove grobove na bratunačkom groblju.


Potpis u Ljutice Bogdana, vezista do 2023! - Sportske.net\nEkipa Crvene zvezde nastavlja sa istom praksom.\nNakon što je produžila ugovor Strahinji Erakoviću, danas novi potpis, u pitanju je Željko Gavrić.\nOvaj vezista je rođen 2000. godine, ove sezone igra za Grafičar, a ugovor je potpisao do 2023. godine.\n"Presrećan sam što sam produžio ugovor sa klubom u kojem sam ponikao. Nastavak saradnje je znak da u klubu veruju u mene i veoma sam srećan zbog toga. Ponosan sam na sebe, jer je ovo nešto o čemu sam maštao od malih nogu. Nastaviću vredno da treniram i nadam se da će uskoro stići poziv Vladana Milojevića i prekomanda u seniorsku ekipu Crvene zvezde", kaže ovaj mladić.\nGavrić je odličan u dresu Grafičara, postigao je sedam golova ove sezone, a dodao je i pet asistencija.\n"Mnogo mi znače minuti u seniorskom fudbalu. Grafičar je prirodan korak ka prvom timu Crvene zvezde. Najmlađa smo ekipa u ligi, ali se ravnopravno nosimo sa starijima i beležimo dobre rezultate", rekao je Gavrić.


Ime umetnika koji će otvoriti ovogodišnji 46. Međunarodni filmski festival Fest 2018. još uvek se drži u tajnosti.\nLaureat FEST-a: Neda Arnerić\nAli se zato zna da će nagrada Beogradski pobednik biti uručena mađarskom režiseru reditelju Ištvanu Sabu, srpskoj glumici Nedi Arnerić, dok će Beogradski pobednik za dosadašnje stvaralaštvo biti dodeljeno ruskom režiseru Karenu Šahnazarevu.\nKako je najavio direktor Festa Jugoslav Pantelić, tokom Festa, koji traje od 23. februara do 4. marta, premijerno će biti prikazano 116 filmova i desetak klasika. Fest će, više nego ikad, ove godine biti most između domaćeg dominatno komercijalnog bioskopskog repertoara i najvažnijih filmova nastalih između dva festivala. Čast da otvori ovogodišnji Fest pripala je višestruko nagrađivanom filmu "Tri bilborda ispred Ebinga u Misuriju" scenariste i reditelja Martina Mekdone, koji je i glavni favorit za ovogodišnjeg Oskara. Opširnije o Festu u sutrašnjem broju "Vesti".


Civilno društvo raspravlja o budžetu za Kosovsku Policiju - Vijesti - Syri i Vizionit\nCivilno društvo raspravlja o budžetu za Kosovsku Policiju\n12.04.2012Peć; 11 prill 2012 - Danas u ambijentu Hotela “Dukađini”, nevladina organizacija Syri i Vizionit je organizovala okrugli stol i prodiskutovala izveštaj analize “Budžet Policije Kosova – potrebe za dodatni budžet i planiranje”.\nOva analiza politika je pripremljena od istraživača Instituta za Napredne Studije GAP u okviru projekta “Povećanje angažmana civilnog društva na poboljšanju ponuđača bezbednosti na Kosovu”, a realizovan od Foruma za Građansku Iniciativu (FIQ), i finansijski podržan od NED.\nOva analiza posmatra i analizira godišnji budžet Kosovske Policije, njegovu raspodelu na različite kategorije, kapitalne investicije, usluge, plate i ostalo, analizirajući godišnji budžet poslednjih godina i njegovo menadžiranje, operativne potrebe policije za težu opremu i poboljšanje opštih uslova funkcionisanja, podizanje kapaciteta i postizanje predviđenih objektiva u Razvojnom Planu KP-a.\nNa ovom okruglom stolu su bili zvaničnici Policije Kosova iz regionalne stanice u Peći, kao i stanica iz opština Istok i Dečane, predstavnika političkih partija, opštinski službenici, predstavnici opštinskog saveta za bezbednost u zajednici, Civilnog društva i medija.\nPrisutni na ovom okruglom stolu su se složili sa podacima koje pruža ova analiza i zatražili su od centralnih institucija, tačnije od Ministarstva Unutarnjih Poslova da odvoji veći budžet za policiju kao i da im se pruže potrebna oprema tako da i performansa policije bude puno bolja kod završavanja zadataka i odgovornosti koje imaju.


Film Rango napravljen uz pomoć NVIDIA Quadro grafičkih procesora – Personal magazin\nZa animirani film Rango, producentskih kuća Paramount i Nickelodeon, koji je režirao Gor Verbinski, kompanija za specijalne efekte Industrial Light & Magic (ILM) je uspela da prevaziđe zahteve produkcije i striktne vremenske rokove uz pomoć NVIDIA Quadro profesionalnih rešenja.\nOko 450 umetnika kompanije ILM iz San Franciska i Singapura su sarađivali na filmu Rango, svaki na radnoj stanici opremljenoj sa NVIDIA Quadro rešenjima. Umetnici su imali koristi od brzine grafičkih procesora pri korišćenju alata za animaciju, kao što su Autodesk Maya, i mnoge druge aplikacije koje se interno koriste u kompaniji ILM.\n“Kada god krenete da radite na ovako velikom filmu, morate da organizujete vašu produkciju što je moguće efikasnije – posebno kada je reč o radu na animaciji karaktera,” izjavio je Tim Aleksander, supervizor specijalnih efekata za film Rango. “Koristeći NVIDIA Quadro procesore i integrišući procese koji koriste hardversku akceleraciju na grafičkim procesorima u sam proces rada – uspeli smo da uštedimo ogromno vreme kada je u pitanju rendering video materijala.”\n“Plume”, fluid solver/renderer kompanije ILM koji koristi akceleraciju na grafičkim procesorima je korišćen za nekoliko filmova, uključujući Harry Poter and the Half-Blood Prince i The Last Airbender. Za film Rango, novi efekti senki i svetla su uključeni u Plume kako bi predstavili simulacije prašine i vatre realističnijim i tako doprineli jedinstvenom izgledu okruženja zamišljenih za film.\nAleksander objašnjava, “Ako lik iz filma stoji na svetlu, on će bacati senku na prašinu, vatru ili dim. U prošlosti bismo lažirali te efekte biometrijskih zrakova, ili bilo kog senčenja, u kompozitnoj fazi. Koristeći grafičke procesore kako bismo uklopili senke i svetlo u simulaciju, uštedeli smo ogromno vreme i postigli smo realističniji efekat tako što smo imali ceo objakat koji baca senku u samoj senci.”\nPlume je takođe korišćen za simulaciju vatre; u jednoj sceni, glavni lik Rango bljuje vatru, i uspeva da zapali vlasnika salona. “Sa NVIDIA GPU ubrzanjem u Plume softveru, dobijamo informacije o prašini i vatri u realnom vremenu. Ranije nam je trebalo dan ili dva da uradimo simulaciju takve scene,” nastavio je Aleksander.\nScene sa puno likova u filmu Rango sadrže i do 120 varijacija 75 ključnih karaktera u filmu – svaki sa kosom, krznom ili perjem na njihovim telima. Kako bi uspeli da uradimo ogromnu količinu renderovanja potrebnih za kreiranje kadrova, ILM je razvio proces ubrzan grafičkim procesorima, proces koji izračunava zadržavanje/upijanje svetlosti. Podaci o upijanju svetlosti su omogućili prikaz kose ili perja, a zatim su ubačeni u RenderMan kompanije Pixar za završnu obradu. Takav proces rada je rezultirao u ubrzanju od 100 puta, u zavisnosti od toga koliko su perje ili kosa bili komplikovani u određenoj sekvenci.\nDalje, stotine jezgara grafičkih procesora u radnim stanicama svakog umetnika iz kompanije ILM su takođe značajno doprineli performansama vezanim za renderovanje i izvan radnog vremena. Sa “ObaQ”, nagrađivanim sistemom za pripremu renderovanja kompanije ILM, NVIDIA procesori su automatski korišćeni od strane sistema za renderovanje kada se umetnikizloguje iz sistema na kraju radnog dana.\n“Naša saradnja sa kompanijom ILM kada je pitanju optimizacija grafičkih procesora za rad sa vizuelnim efektima i CG je dovela do fantastičnih rezultata,” izjavio je Domink Spina, menadžer za tehnologije, Digital Film Group, kompanije NVIDIA. “Rastuća integracija grafičkih procesora u kompaniji ILM i značajan uticaj koji su imali na njihov proces rada, svakako da na kraju imaju pozitivan efekat na ljubitelje filma, koji i dalje nastavljaju da se oduševljavaju inovativnim vizuelnim efektima kompanije ILM.”\nPrvi, potpuno animirani film kompanije ILM, Rango, je izašao u bioskope 4. marta, 2011. i brzo se plasirao na vrh “box office” liste najgledanijih filmova, još prve nedelje prikazivanja. Pored već postojećih alata kompanije ILM koji su ubrzani grafičkim procesorima i dizajnirani za potrebe filma, trenutno se razvija i novi skup alata baziranih na grafičkim procesorima za buduće produkcijske poduhvate.\nFilm Rango napravljen uz pomoć NVIDIA Quadro grafičkih procesora was last modified: April 12th, 2011 by Redakcija\nfilmIndustrial Light & MagicNickelodeonNVIDIA QuadroParamountRango


KAPA : Članak : Elftil (četvrti deo)\nElftil (četvrti deo)\nObjavljen: 08. april, 2019. | Autor: Aleksandar Imširagić\nAko postoji odnos između Sunca i Meseca u elftilnom aspektu, da li su roditelji toliko različiti da je jedan gornji deo kentaura a drugi donji, da li su oni toliko različiti da kao i 11 hoće da pobegnu jedan od drugog, da hoće da se razdvoje zato što svako kaže da je jedan, a zapravo ne vide da su oni 1. Kod prosečnog čoveka koji ne razvija osećaj jedinstva s ljudima već se žali konstantno na neke stvari u životu, on će imati potrebu da se odvaja. Gledamo naravno šta rade dispozitori Sunca i Meseca, da li ih te energije, ta inercija vuče u razdvajanje ili će možda naći spajanje. Ako nađu spajanje, onda je ovo izuzetna vrednost koja natusu otvara mogućnost da može ovde da spoji, da isceli te različite emocije koje postoje u njegovoj porodici, a spajanjem može dobiti takvu energiju da ima mogućnost da leči, svojim dlanovima. Ono kroz šta deluje može da propušta to Sunce, da propušta svetlost i on može da bude vrlo lekovit ako radi masažu ili bilo koji hiropraktičarski tretman. On postaje ono što Kiron i jeste - ako je to uspeo da spoji može da leči.\nAko natus ima Mesec i Merkura u kironovskom aspektu, onda je ovo znak situacije u kojoj je osoba ona koja nema dovoljno tišine, prekida druge dok govore i ne može da ih čuje od sopstvene buke. Osoba nije u stanju da oseti ono što je potrebno i da komunikaciju sa drugom osobom uspostavi putem osećaja. Ako to ne može da radi, imaće problem u komunikaciji koji se reflektuje na sve druge oblasti jer ovaj aspekt je u osnovi model koji isceljuje na isti način na koji isceljuje priča majke malom detetu pred spavanje. Ako natus s majkom nije imao odnos koji je blizak i ako je imao osećaj da ga je sve uznemiravalo, onda se i dalje, u odnosima s drugim ljudima pojavljuju modeli gde nema dovoljno strpljenja i dovoljno tišine da čuje nego ih prekida, upada i odbacuje mogućnost da uspostavi taj kontakt. Ali kako je divna sreća kada natus ima ovaj spoj – ništa neće biti od te nervoze koju bi ovaj aspekt mogao ovde dati, već će on postati pesnik, onaj koji rečima, rukama može da leči, jer Kiron je egzaltiran u Blizancima a ta kironovska, elftilna tačka je na 3º Bika gde je Mesec egzaltiran pa je ovo nešto što ih prirodno spaja. Konačno, 3º Bika s 9º Blizanaca jeste spojen jednim decilnim aspektom što je itekako ključna stvar za našu dušu i za ono što imamo u sebi, a ako natus sa ovakvim aspektom ima dar da rečima može da izrazi osećanja isceljujući onu drugu osobu uspostavljajući odnos jedinstva, tada je natus našao svoj kanal. Ovo mogu biti izuzetni psiholozi koji rečima isceljuju, rukama u nekom drugom slučaju, ali svakako ljudi koji umeju da dodirnu dušu svojim govorom.\nAko govorimo o odnosu elftila između Meseca i Venere, ovo je vrlo poseban emotivni odnos, kao emotivna sprega koja postoji zato što na jednom racionalnom nivou duša može da sretne osobu sa kojom emocije nisu dozvoljene bilo sa stanovišta morala ili statusa koji osoba uživa u društvu jer je druga osoba njena suprotnost, što elftil uvek daje. Elftil je 11, on je podela na 11 i daje nešto čudno, daje neobično. Da li ćemo se separirati, da li ćemo se razdvojiti zbog nečega ili će Mesec i Venera da pronađu u sebi dušu? Ovo uopšte nije intelektualno, ovo je spajanje koje se čini da je nespojivo iz nekog racionalnog razloga ali unutrašnje veze kažu da smo mi isto, koliko god se činilo da smo različiti. Ako se to prebrodi, natus ovde može doživeti tu vrlo veliku, kosmičku sreću ako se spoji sa jednom takvom osobom, zato što baš kao što je egzaltacija Meseca spojena sa egzaltacijom Kirona uglom od 36º, istim uglom spojen je stepen egzaltacije Meseca sa stepenom egzaltacije Venere na 27º Riba. Natus zaista nalazi svoju dušu ali ovde preko druge osobe, preko emocija, gde može da nađe svoju pravu prirodu. Jedino je pitanje da li natus sebi može da dozvoli da se ovde spoji, ili on veruje da je on jedno a da je ova osoba iz drugog sveta, i ako u to veruje osećaće uvek bol, osećaće da postoji rana, da je taj odnos rana u duši zato što tu stvar osoba nije doživela, nije spojila. Kiron zahteva da se menjamo unutar svega onoga što radimo da ne bismo imali osećaj koji je u najmanju ruku neudoban, koji je povreda, bol u duši, osećaj konstantnog bola koji nikako nije rešen. Kiron uvek ide dalje i traga za ključem tog rešenja a ono je u spajanju sa ovom drugom stranom, u pronalaženju suptilnog odnosa u kome jesmo isto. Velika je promena ako zaista iskreno budemo mogli da pronađemo vezu sa osobom koja nam se čini suprotnom, a da bismo našli da smo isto moramo doživeti veliku unutrašnju promenu. To je način i put razvoja ove kosmičke duše.


Ministar za rad, zapošljavanje, boračka i socijalna pitanja i ambasador Kraljevine Norveške posetili Opštinu Šid\nHomeVestiMinistar za rad, zapošljavanje, boračka i socijalna pitanja i ambasador Kraljevine Norveške posetili Opštinu Šid\nMinistar za rad, zapošljavanje, boračka i socijalna pitanja u Vladi Republike Srbije Zoran Đorđević i ambasador Kraljevine Norveške Arne Sanes Bjornstad posetili su Opštinu Šid.\nNakon radnog sastanka sa predsednikom Opštine Šid Predragom Vukovićem i zamenikom predsednika Zoranom Semenovićem, potpisan je ugovor o saradnji na projektu „Norveška za vas–Srbija“ između Ambasade Kraljevine Norveške u Srbiji i Kancelarije Ujedinjenih nacija za projektne usluge (UNOPS).\nUgovor su potpisaliambasador Kraljevine Norveške Arne Sanes Bjornstad i šef Kancelarije UN za projektne uslugeMikela Telatin. Projekat „Norveška za vas–Srbija“ sprovodi se u saradnji sa Ministarstvom za rad, zapošljavanje, boračka i socijalna pitanja i imaće za rezultat uspostavljanje ujednačenog socio-ekonomskog razvoja u Srbiji. Iznos bespovratnih sredstava iznosi približno četiri miliona evra.\nU sklopu posete Opštini Šidorganizovan je i obilazak objekta Osnovne škole „Sremski front“ u Molovinu, koji se rekonstruiše nainicijativu resornog ministarstva, uz finansijsku podršku Ambasade Kraljevine Norveške, kroz projekat „Mreža solidarnosti–druga godina“ koji sprovodi „Grupa 484“.\nPredsednik Vučić uputio pismo saučešća predsedniku Republike Italije


Lamborghini Aventador S u izdanju kompanije Mansory - Vizuelno unapređenje\nAktuelno: Ništa od novog model u Kragujevcu do 2020. -\n288 KS i 60 kilometara sa jednim punjenjem: BMW predstavio Plug-In Hybrid 330e! -\nMoto zagrevanje u zimske dane: BMW R 1250 GS greje dušu do proleća -\nLamborghini Aventador S u izdanju kompanije Mansory\nIako kompanija Mansory obično nije previše suptilna prilikom konstrukcije svojih verzija popularnih automobila, njihov najnoviji projekat, Lamborghini Aventador S je zapravo, prilično diskretan.\nNaime, bavarska tjuning kompanija je za italijanski super automobil konstruisala par novih komponenti za karoseriju koje su izrađene od ugljenikovih vlakana i koje mu stoje kao "salivene". Na prvi pogled oku može promaći nova hauba, novi usisnici za vazduh napred i na bokovima, kao i nova kućišta farova, pragovi, spojler, difuzor i poklopac motora.\nTakođe, tjunirani Lamborghini Aventador S sa fotografija iznad teksta je postavljen i na nove felne nazvane Carbonado-V dimenzija 9x20 na prednjim i 13x21 cola na zadnjim točkovima oko kojih se nalaze Pirelli P Zero pneumatici sa oznakama 255/30 i 355/25.\nTjuning kompanija je odlučila da neke promene uradi i u enterijeru, te je on sada opremljen ugljenikovim vlaknima koji su vidljivi na volanu, instrumet tabli i slično. Na zahtev kupca, enterijer može biti presvučen kožom.\nSrce ovog modela, atmosferski V12 agregat zapremine 6,5 litara nije uopšte modifikovan, te i dalje razvija 730 konjskih snaga (544 kW) i 690 Nm obrtnog momenta. Fabričkom modelu je za ubrzanje iz mesta do 100 km/h potrebno svega 2,9 sekundi, a maksimalna brzina koju postiže je 350 km/h.\nDa li vam se dopada ovaj model u izdanju kompanije Mansory?\nPeugeot Partner i Citroen Berlingo VU\nSreća je u radu\nPariz 2018: Lamborghini Aventador SVJ pozirao kamerama u Parizu\nVideo: Lamborghini Aventador SVJ - poslušajte riku "razjarenog bika"!\nPremijera sledeće godine?: Potvrđeno: Ubrzo stiže i Lamborghini Aventador SVJ Roadster\n"Razjareni bik iz pakla": Lamborghini Aventador SVJ i zvanično predstavljen!\nJaguar potvrdio da će se proizvoditi potpuno električni E-Type\nJoš uvek nema ime:\n"Baby" SUV model kompanije Alfa Romeo će biti konkurent Audijevom Q3\nNa tržištu od 2020. godine:\nHyundai Santa Cruz - pikap koji će koštati manje od 19.000 dolara!\nNije Rolls-Royce ali kao da jeste:\nMožete li da pogodite koji novi brend ima model sa ovako luksuznim enterijerom?\n"Nedelja automobila" u Montereju:\nPredstavljen je i Audi PB18 E-Tron koncept\nMercedes-Benz EQC će zvanično biti predstavljen 4. septembra!\nToyota i "Mobilnost za sve" uz paraolimpijce\nAudi A4 B9 u izdanju kompanije ABT Sportsline\nFormula 1 - VN Belgije:\nVettel dominantan u Belgiji nakon sjajnog manevra na startu\nKombinacija retro dizajna i moderne tehnologije:\nMercedes-Benz EQ Silver Arrow i zvanično predstavljen!


Javni dug Srbije u februaru 73,6 odsto BDP | Gde Investirati\nSuficit je u prva dva meseca 2016. godine iznosio 10,2 milijarde dinara, a kad se uračunaju rashodi za projektne zajmove 7,5 milijardi.\nUkupne direktne obaveze države su 22,50 milijarde, a indirektne 2,35 milijardi evra. U januaru je javni dug Srbije bio 24,82 milijarde evra, a na kraju 2015. godine 24,80 milijardi evra, što je iznosilo 76 odsto BDP-a.\nNajveći prihod od PDV i akciza\nPrihodi budžeta su u februaru bili 69,3 milijardi, a rashodi 92,1 mlijarde dinara. Poreski prihodi iznosili su 58,9 mlijardi dinara, a najveći deo od uplata PDV-a u iznosu od 33,5 mlijardi dinara.\n“Februar je, uobičajeno, mesec sa veoma niskim prihodima, s obzirom na manju privrednu aktivnost na početku godine”, ocenilo je Ministarstvo finansija.\nPosle PDV najveći prihod zabeležen je po osnovu akciza u iznosu od 14,6 milijardi dinara. Ministarstvo objašnjava da je pad tih prihoda u odnosu na januar posledica formiranja zaliha akciznih proizvoda, što je karakteristično za period pre stupanja na snagu novih iznosa akciza.\nNeporeski prihodi iznosili su 10 milijardi dinara, od čega je uplata dividendi javnih preduzeća iznosila 1,5 milijardi dinara. Prihod po osnovu donacija iznosio je 450 miliona dinara.\nNajveći rashod u budžetu su troškovi za zaposlene, transferi organizacijama obaveznog socijalnog osiguranja (fond PIO, RFZO, NSZ, fond SOVO) i otplata kamata.\nNa isplatu plata zaposlenima utrošeno je 18,9 milijardi dinara, dok su transferi OOSO iznosili 20,8 milijardi dinara, od čega je dotacija PIO fondu iznosila 18,6 milijardi dinara.\nPrevious Srbi prave električni automobil\nNext Ovde odlazi najveći deo novca EU\nTags Javni dugJavni dug SrbijeMinistarstvo finansija\nMeđunarodni monetarni fond je u izveštaju “Regionalne ekonomske perspektive, maj 2017” za centralnu, istočnu i jugoistočnu Evropu, potvrdio raniju prognozu privrednog rasta Srbije od 3,0 odsto u ovoj i od\nDržava izdvojila 352 miliona dinara za podsticaje PKB-u\nPrilikom rešavanja sudbine Poljoprivrednog kombinata Beograd (PKB) vodiće se računa da to preduzeće zadrži proizvodnju, rekao je u utorak, 13. decembra 2016. godine ministar poljoprivrede i zaštite životne sredine Branislav


Znojenje je proces koji je neophodan organizmu, ali u ovim situacijama treba da obratite pažnju - Moodiranje\nMagazinDuh i teloZnojenje je proces koji je neophodan organizmu, ali u ovim situacijama treba...\nMali je broj ljudi koji se uopšte ne znoji ali oni postoje. Najveći broj ljudi se znoji u granicama normale, kada je vruće i prilikom fizičkog napora oznoje se malo više i sigurno mogu da im se oznoje dlanovi ukoliko idu na priemer, na razgovor za posao ali im to ne predstavlja problem koji ih ometa u svakodnevnom životu.\nU treću grupu spadaju oni koji se znoje mnogo više nego što se znoji prosečan čovek čak i kada ništa ne rade. Prema statistikama sa pojačanim znojenjem se suočava 3% ljudi u celom svetu i kvalitet njihovog života često trpi zbog toga.\nŽivot ljudi koji se prekomerno znoje\nPreterano znojenje ili hiperhidroza odnosi se na znojenje koje prevazilazi granice normalnog. To je poremećaj koji utiče na to da se ljudi osećaju nesigurno i neprijatno u društvu. U pitanju nije ozbiljan zdravstveni problem koji je opasan po život ali s obzirom da utiče na svakodnevne aktivnosti i kvalitet života može da bude uzrok pada samopouzdanja kod osoba i da utiče na psihološke aspekte života jer ljudi mogu početi da izbegavaju različita društvena okupljanja, izlaske sa osobama suprotnog pola i sve situacije u kojima neko može primetiti koliko se oni zapravo znoje.\nLjude koji se prekomerno znoje ne treba okarakterisati kao aljkave i neuredne jer taj znoj često može da bude i skroz bez mirisa.\nOsoba koja se previse znoji se vrlo često pita zašto se baš njoj to dešava i šta je uzrok tome. Tragajući za rešenjima za svoj problem dosta njih se susreće sa ljudima koji sugerišu da su stres i nervoza uzrok tome, što svakako hoće da pojača problem ali ne mora da znači da je i njegov glavni uzrok jer da je tako onda bi se svi ljudi znojili u toj meri jer su danas priznaćete svi nervozni i pod stresom. Svakako da stres samo doprinosi znojenju, jer je osoba koja se susreće sa ovim poremećajem već dovoljno nervozna što stalno mora da pronalazi načine kako da ga dovede u granice normale i kako da to drugi ne primete.\nKako naći uzrok hiperhidrozi\nLečenje hiperhidroze zavisi od vrste hiperhidroze i regije koja se previse znoji.\nKod primarne hiperhidroze ne postoji bolest koja je izazvala niti je ona posledica uzimanja nekih lekova. Nervni završeci simpatetičkog nervnog sistema su previse aktivni i oni govore telu koliko treba da se znoji. Kada je u pitanju sekundarna hiperhidroza ona je posledica neke bolesti ili uzimanja određenih lekova i kod nje treba otkriti da li je u pitanju problem sa dijabetesom, štitnom žlezdom, srčanim ili endokrinološkim problemima i drugim stanjima koji dovode do prekomernog znojenja.\nŠto se tiče regije tela koja može biti zahvaćena postoje ljudi kojima se prekomerno znoje stopala, dlanovi ili pazuh i oni su usmereni na traženje rešenja za konkretnu regiju. Postoje i ljudi kojima se znoji celo telo pa se njima pored pomenutih delova znoje i lice, leđa, prepone, pregibi na kolenima i kojima je teže rešiti ovaj poremećaj..\nKako se osloboditi preteranog znojenja\nZnojenje je proces neophodan organizmu jer se tako reguliše temperatura tela, on kao takav mora da postoji i zaustaviti ga potpuno nije normalno a vrlo verovatno nije ni moguće tako da vam to svakako ne preporučujemo.\nU slučaju primarne hiperhidroze ono što može pomoći da se ova neprijatan pojava umanji jeste upotreba specijalnih antiperspiranata koji su jači od dezodoransa, kreme koje će vam isušiti površinu kože, aparata za jontoforezu, botoksa koji se ubrizgava ispod pazuha ili u dlanove.\nOperacija hiperhidroze je nešto što lekari spominju ali s obzirom na kompenzatorno znojenje koje može nastati nakon nje preporučujemo da ovo bude poslednja opcija. U slučaju primarne hiperhidroze posebno vodite računa o materijalu odeće koji koristite, obući koju nosite i potrudite se da se što više opustite i ne razmišljate o tome da li ćete se i koliko oznojiti.\nUzrok prekomernog znojenja kada je u pitanju lečenje sekundarne hiperhidroze određuje način otklanjanja zdravstvenog problema koji je doveo do problema sa znojenjem i kada se on otkloni uglavnom nestaje i znoj.\nSledeći put kada primetite da je nečija majica mokra ili su mu vlažni dlanovi prilikom rukovanja pokušajte da se stavite u poziciju te osobe i da pokažete razumevanje jer možda ta osoba ima neki zdravstveni problem ili je nažalost u tih 3% koji imaju ovaj poremećaj. Niko da može ne bi birao da živi sa ovim poremećajem.\nNa sajtu Znojenje stop možete pročitati još saveta koji vam mogu pomoći u borbi sa prekomernim znojenjem.\nPrekomerno znojenje nije nerešivo, samo treba biti uporan i pronaći adekvatno rešenje.


Kod Bujanovca otkriveno deset migranata sakrivenih u kamionu - Bujanovačke\nPočetna HRONIKA Kod Bujanovca otkriveno deset migranata sakrivenih u kamionu\nBujanovačke1. mar 2021.HRONIKA, NASLOVNA0\nBujanovac, 1. mart 2021. (foto Uprava carina) – U kamionu koji je prevozio robu do Bujanovca vranjski carinici otkrili su grupu od 10 migranata među kojima je bilo i dece, saopšteno je iz Uprave carina.\nCilj migranata bila je Zapadna Evropa, ali su greškom ušli u kamion čija je krajnja destinacija Srbija.\nOni su otkriveni u kamionu kojim je prevožena ocarinjena roba za firmu čije je sedište na jugu Srbije.\n-Naime, kada je po zahtevu za istovar robe, kamion beogradskih registarskih oznaka pristigao u pomenutu firmu, dežurni službenik iz carinske ispostave Vranje je prilikom skidanja carinske plombe začuo ljudske glasove u unutrašnjosti vozila. O sumnji da se u kamionu nalaze migranti odmah su obavešteni MUP i nadležno tužilaštvo – navode iz Uprave carina.\nČim je otvoren tovarni deo kamiona, pred carinicima i policajcima ukazalo se 6 odraslih osoba i 4 deteta, a reč je o porodicama avganistanskih državljana koji su u taj kamion ušli u Grčkoj sa ciljem da dođu do Evrope.\nPrevious PostČetiri nova slučaja korone, u februaru 122 Next PostPoslodavci se od danas prijavljuju za polovinu minimalca\nOnlajn licitacija robe zaplenjene na carini\nNa prelazima Preševo i Prohor Pčinjski zaplenjeno 90.000 evra


S diplomom svi bi u Vladu, samo vrijedni u njivu\nbiznis portal yep.ba\nSvaki poljoprivredni inženjer u RS mlađi od 40 godina ima podsticaj od 20.000 KM za pokretanja vlastite poljoprivredne proizvodnje, ali veoma mali broj njih se odlučuje da iskoristi ovu mogućnost i postane “sam svoj gazda”.\n“Prošle godine odobreni su zahtjevi agronoma koji se odnose na projekte u oblasti stočarske i plasteničke proizvodnje, povrća, te na voćarsku proizvodnju”, precizirala je Aleksandra Gavrić-Rožić, službenik za odnose sa javnošću resornog ministarstva.\n“Dosta kolega kontaktiralo me ove godine kako bih im prenijela svoja iskustva kad je u pitanju apliciranje za sredstva resornog ministarstva”, istakla je Jadić-Milovanovićeva, te podsjetila mlade agronome da i ove godine mogu da apliciraju za ova sredstva kod Ministarstva i to do kraja maja.\n“Ova sredstva su veoma korisna i pomogla su mi da pokrenem svoj posao, ali činjenica je da je to samo petina sredstava koje sam morao uložiti kako bih razvio posao, tako da je to, ipak, rizik”, rekao je Mijatović za naš list.\n“Svi koji se domognu diplome bi da sjede u Vladi RS, a prava rijetkost su ovi hrabri i vrijedni koji se odluče za njivu ili štalu”, istakao je Usorac.\n“Ta borba jeste teška. Ali kada bi 100 mladih agronoma, poljoprivrednika, stalo pred institucije ove države sa zahtjevima zaštite domaće proizvodnje, sigurno bi bilo rezultata. Ako očekuju da će se neko drugi za njih izboriti, bolje je da odustanu od bilo kakve proizvodnje”, istakao je Usorac.\nPrije nekoliko dana veliku pažnju javnosti u regionu privukla je priča o Snježani Anokić-Rogalo, magistru prava, koja odlično govori italijanski, a koja sa suprugom Dragom posljednjih godina za život zarađuje uzgojem ovaca na farmi u Dobrogošću. Oni imaju 27 hektara zemlje, na kojoj pase oko 300 ovaca i jagnjadi. Problema s prodajom nemaju.


Evropska standardizacija učenja jezika - Life College - Jezički centar\nJezički nivoi po evropskoj standardizaciji\nCEF (Common European Framework) je sistem standardizacije ocenjivanja nivoa znanja u cilju uniformisanja vrednosti izdatih sertifikata usled sve veće fluktuacije stanovništva i radne snage u okviru Evropske Zajednice.\nSastoji se od ukupno šest nivoa jezičke kompetentnosti označenih slovima (A, B, C) sa pod podelom iskazanom brojem (1, 2)\nA1 - Nakon savladavanja ovog nivoa u mogućnosti ste da postavljate i odgovarate na konkretna pitanja jednostavnim jezikom. Da razumete natpise, informacije i slično, kao na primer u situacijama na aerodromu, prodavnici ili restoranu. Moći ćete da razumete instrukcije vezane za smer i da napišete jednostavne poruke.Ovaj nivo jezika se najčešće naziva "jezikom preživlavanja" i cilj je osposobiti se za elementarnu komunikaciju.\nA2 - Na ovom nivou možete razumeti jasne informacije i poruke, izraziti osećanja, volju i misli kao i umeti da popunite većinu formulara naročito vezane za lične podatke. Prevashodno je nadogradnja i proširenje znanja sa A1 nivoa koja vam omogućava da vodite jednostavnu konverzaciju.\nB1 - Možeti iskazati mišljene o apstraktnim pitanjima i uočiti nijanse značenja. Razumećete informativne članke u novinama kao i pisma. Umećete da napišete pismo ili sastav na odredjeni broj tema koji se odnose pre svega na lično iskustvo kao i da iznesete svoje mišljenje o njima. Podrazumeva da smo u stanju da razumemo sagovornike bez tumačenja na maternjem jeziku.\nB2 - Sposobni ste da vodite konverzaciju na veliki broj tema bilo da su iz ličnog ili profesionalnog iskustva ili aktuelni dogadjaji. Razumećete detaljne informacije i umeti da iskažete a takođe i tražite podrobnije informacije usmeno ili pismeno.Ovaj nivo znanja podrazumeva potpunu samostalnost kako u svakodnevnoj komunikaciji tako i u radnom okruženju i obavljanju raznovrsnih zadataka.\nC1 - Bićete sposobni da vodite konverzaciju duži vremenski period i diskutujete o apstraktnim ili kulturološkim temama sa visokim stepenom fluentnosti i bogatim rečnikom. Razumećete kompleksna mišljenja i argumente iz raznovrsne literature. Podrazumeva visok nivo jezičke kompetentnost i u potpunosti savladan jezik u svim aspektima.Jedina prepreka vašem tečnom govoru može biti na nivou vokabulara.\nC2 - U potpunosti ste ovladali jezikom, kako govornim tako i pisanim. Možete razgovarati o složenim i osetljivim pitanjima bez ustručavanja kao i razumeti detalje kao što su najčešće pravne implikacije. Najbliže jezičkoj kompetentnosti obrazovanog izvornog govornika.


Poštovani korisniče, molimo vas da pre korišćenja naših usluga, pažljivo pročitate sledeće uslove. Svaka poseta našem sajtu, kao i kupovina, znači da ste ove uslove pročitali i da se slažete sa njima u celosti. Ukoliko su oni za vas neprihvatljivi, molimo vas da ne koristite ovu prezentaciju.\nDobrodošli na sajt savacoop.rs, koji Vam omogućava korišćenje usluga i sadržaja svog portala koji je u skladu sa navedenim Uslovima korišćenja. Uslovi korišćenja se primenjuju na sve sadržaje i usluge savacoo.rs. Korišćenjem bilo kog dela portala, smatra se da su korisnici upoznati sa ovim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\nSavacoop.rs ima autorska prava na sve sadržaje (tekstualne, vizualne i audio materijale, baze podataka, programerski kod). Neovlašćeno korišćenje bilo kog dela portala, bez dozvole vlasnika autorskih prava, smatra se kršenjem autorskih prava i podložno je tužbi.\nSavacoop administrira ovu lokaciju iz svojih kancelarija u Novom Sadu, Srbija. Ni na koji način ne izjavljuje da su materijali ili usluge na ovoj lokaciji prikladni ili dostupni za korišćenje izvan Srbije, a pristupanje iz područja gde je njihov sadržaj nezakonit je zabranjeno. Nije dopušteno korišćenje ili izvoz, odnosno uvoz, radi izvoza materijala ili usluga na ovoj lokaciji niti bilo koje kopiranje ili prilagođavanje u suprotnosti sa važećim zakonima ili propisima uključujući, bez ograničenja, izvozne zakone i propise Srbije. Ako odlučite da pristupite ovoj lokaciji izvan Srbije, to radite na sopstvenu inicijativu i smatrate se odgovornim za poštovanje važećih lokalnih zakona. Ovi Uslovi se tumače u skladu sa zakonima Republike Srbije i neće se primenjivati načela o rešavanju neusaglašenosti zakona.\nSavacoop može revidirati ove Uslove bilo kada, ažuriranjem ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.\nLični podaci koje prosledite sajtu Savacoop.rs u svrhu dobijanja proizvoda ili usluga biće tretirane u skladu sa našim dokumentom o privatnosti na mreži. Zabranjeno je slanje ili prenošenje na ovu lokaciju ili sa nje bilo kojih nezakonitih, pretećih, uvredljivih, klevetničkih, opscenih, pornografskih ili drugih materijala koji su u suprotnosti s bilo kojim zakonom.\nSavacoop.rs na ovoj lokaciji ne želi od vas da prima poverljive ili druge informacije kojima ne može slobodno da raspolaže. Svi materijali, informacije ili druga saopštenja koja prenosite ili šaljete na ovu lokaciju neće se smatrati poverljivim i onima kojima se ne može slobodno raspolagati. Savacoop.rs nema nikakve obaveze prema ovim saopštenjima. Naši zaposleni mogu da kopiraju, otkrivaju, distribuiraju, primenjuju ili na drugi način koriste saopštenja i sve podatke, slike, zvukove, tekst i sve ostale materijale u njima sadržane za bilo koje odnosno za sve komercijalne i nekomercijalne svrhe.\nVeze na ovoj lokaciji ka lokacijama samostalnih proizvođača su obezbeđene isključivo da bi vam olakšale rad. Ako budete koristili ove veze, napustićete ovu lokaciju. Savacoop.rs nije pregledao sve ove lokacije samostalnih proizvođača i ne kontroliše ih i nije odgovoran za bilo koju od ovih lokacija ili njihov sadržaj. Samim tim, ne podržavamo i ne dajemo nikakve izjave o njima, kao ni o bilo kojim informacijama, softveru ili drugim proizvodima ili materijalima koji se tamo nalaze, ili bilo kojim rezultatima koji se mogu dobiti njihovim korišćenjem. Ako odlučite da pristupite nekoj od Web lokacija samostalnih proizvođača koje su povezane sa ovom lokacijom, to radite isključivo na sopstveni rizik.


Jovo Martinović osuđen na 18 mjeseci zatvora, evropske organizacije traže oslobađajuću presudu - safejournalists\nTuesday January 15th, 2019) Tuesday January 15th, 2019) TUMMMain\nPODGORICA, 15.01.2018. -Viši sud u Podgorici osudio je istraživačkog novinara Jova Martinovića na 18 mjeseci zatvora za krivična djela stvaranja zločinačke organizacije i neovlašćene proizvodnje, posjedovanja i prometa opojnih droga.\nPresuda je prvostepena i dozvoljena je žalba. Martinović je u pritvoru proveo 14 mjeseci i u januaru 2017. godine mu je dozvoljeno da se brani sa slobode.\nEvropska federacija novinara (EFJ), Evropski centar za slobodu štampe i medija (ECPMF) kao i organizacije Index on Censorship, Osservatorio Balcani e Caucaso Transeuropa (OBCT) Ossigeno per l’informazione osudile su osuđujući presudu koja je izrečena Martinoviću.\nKako je prilikom čitanja presude sutkinja Vesana Pean kazala, Martinović je kao član kriminalne organizacije koristio svoje “novinarske vezu radi povezivanja trojice optuženih”.\nMartinović je od početka procesa, od dana kada je uhapšen, tvrdio da je nevin te da je radio na dokumentarnom filmu u kojem mu je sagovornik bio prvooptuženi Duško Martinović.\n„Današnja presuda Jovu Martinoviću je, nažalost, opet pokazala da crnogorski sudovi ne razumiju novinarski posao i moguće je da je to jedan od razloga zbog kojeg je Martinović oglašen krivim. Tokom postupka tužilašvo je odustalo od dijela optužbe koja ga je teretira da je koristeći svoje novinarsko znanje instalirao određene aplikacije za komunikaciju na telefonu glavnog optuženog u ovom slučaju i za očekivati je bilo da ga oslobodi i krivice kada je u pitanju navodno učešće u kriminalnoj organizaciji. Ovo je prvostepena presuda i nadamo se da će po žalbi koju će Martinović uložiti nova presuda biti razumnija tj. da će Martinović biti oslobođen krivice jer smatramo da je i ovom slučaju on samo radio svoj posao“, kazala je predsjednica Sindikata medija Crne Gore Marijana Camović.\nEFJ, ECMPF i njihove pertnerske organizacije sumnjaju da je postojao politički pritisak na Viši sud u Podgorici u slučaju Martinovića te da je to bilo od presudnog značaja na odluku. Oni su zatražili hitnu oslobađajuću presudu i pozvali Apelacioni sud da poništi presudu u drugom stepenu jer sve optužbe protiv Martinovića moraju biti odbačene.\nMartinović je istraživački novinar od 1999. godine i najviše se bavio temama iz oblasti organizovanog kriminala, korupcije i kršenja ljudskih prava, uključujući ratne zločine na Zapadnom Balkanu. Uhapšen je 22. oktobra 2015. po nalogu Specijalnog državnog tužilaštva dok je radio na dokumentarnom filmu za francuski TV Canal + o nezakonitoj trgovini oružjem sa Balkana u Francusku.\nEFJ i IFJ su 4. aprila 2017. godine poslali pismo premijeru Crne Gore u kojem su izrazili svoju ozbiljnu zabrinutost zbog suđenja Jovu Martinoviću, optuženom za navodno članstvo u kriminalnoj organizaciji uprkos uvjerljivim dokazima koji pokazuju da je on radio kao novinar.\nSMCG, Podgorica, 15/01/2019


Dejanović: Sve manje žena koje rađaju prvo dete\nIzvor: Tanjug, Popitika\n„Taj trend je posledica iseljavanja mladih iz zemlje”, objašnjava ona za Tanjug.\n''Međutim, da bismo se obnavljali kao narod i država, taj indeks treba da iznosi 2,1. Nova Strategija za podsticanje rađanja predviđa niz aktivnosti kojima bismo povećali taj indeks na 1,85 što je naš prvi zadatak'”, rekla je Đukić Dejanović.\n„Migracije kao civilizacijsku realnost ne možemo sprečiti, ali moramo poboljšati komunikaciju sa mladima koji napuštaju Srbiju i postižu izvanredna profesionalna postignuća u inostranstvu. Komunikacija sa njima treba da bude na višem nivou kako bi svoja znanja i iskustva podelili i sa nama u Srbiji”, naglasila je Đukić Dejanović.\nKako kaže, država je preduzela i mere za smanjenje „psihološke cene” tradicionalnog pogleda na roditeljstvo, kroz jačanje partnerskih odnosa.\n„Mi smo još uvek veoma tradicionalno orijentisani. Ženu kad dođe kući čekaju svi kućni poslovi i dete s kojim treba da uči ili je bolesno, a opštine su te koje će organizovati servisne aktivnosti kroz već započete programe”, objasnila je Đukić Dejanović.\nĐukić Dejanović je navela da će Privredna komora Srbije 10. septembra raspisati oglas na koji mogu da apliciraju mala, srednja i velika preduzeća koja žele da steknu priznanje „Najbolji prijatelj porodice”.\n„To će biti prvi korak ka sertifikaciji kojom bi trebalo da budu obuhvaćena sva preduzeća u Srbiji. Oni koji budu najbolji dobiće određene benefite od države, pre svega, kada su u pitanju javna oglašavanja, konkurentnost, određene kreditne linije”, kaže Đukić Dejanović.\n„Ako sada kao država uradimo sve ne samo u pogledu finansijske podrške već i svih drugih mera, za 10 godina možemo očekivati da nas bude više”, uverena je Đukić Dejanović. (Tanjug)\nPodsticaj populacionoj politici\nZnačajno partnerstvo sa EU\nĐukić Dejanović: Dnevno gubimo 107 ljudi


Američki predsjednik George W. Bush u ponedjeljak je Kongresu podnio prijedlog proračuna za fiskalnu godinu 2008. vrijedan 2,9 biliona dolara, koji predviđa izdvajanja za vojsku od gotovo 700 milijardi dolara, veći dio za ratove u Iraku i Afganistanu. Prijedlog budžeta predstavlja porast od 4,9 posto u odnosu na tekuću fiskalnu godinu.\nGlavnina predloženih ušteda ostvarila bi se na politički osjetljivim programima zdravstvene zaštite i socijalne sigurnosti.\nProgram Medicare, koji pruža zdravstveno osiguranje za 43 miliona starijih osoba i invalida, trebao bi dobiti 66 milijardi dolara manje u pet godina, a Medicaid, zdravstveni program za djecu i siromašne, 12 milijardi dolara manje.\n"Moja formula za uravnoteženi proračun odražava prioritete naše zemlje u ovom trenutku, a to su zaštita domovine i borba protiv terorizma, uz održavanje jake privrede s niskim porezima i kontrolom potrošnje", rekao je Bush u saopštenju povodom upućivanja prijedloga budžeta zastupnicima na Capitol Hillu. "Proračun je realan i ostvariv", ocijenio je Bush nakon današnjeg sastanka njegovog kabineta.


Jovanović: Nisam razgovarao s Vučićem o vladi\nLider Liberalno demokratske partije (LDP) Čedomir Jovanović izjavio je danas da nije razgovarao s liderom Srpske napredne stranke Aleksandrom Vučićem o ulasku u buduću vladu.\n„Nikada nisam razgovarao sa Vučićem o vladi. Mislim da bi bilo nepristojno i pogrešno da ja odgovaram umesto njega o karakteru buduće vlade i politici koju će voditi“, rekao je Jovanović konferenciji za novinare.\nNa pitanje novinara da li je spreman da s Vučićem razgovara o ulasku u vladu, ako ga pozove, Jovanović je rekao da će razgovarati s njim kao i sa svima.\n„U tom razgovoru ni prva ni jedina tema neće biti moje mesto u njegovoj vladi, jer ja na taj način ne doživljavam politiku“, rekao je Jovanović i dodao da njega pre svega interesuje šta će biti Srbijom za šest meseci, kada se spuste izborne tenzije.\nKako je rekao, Vladu pravi Vučić i on odlučuje o tome ko će biti deo nje.\nJovanović je rekao da će na njega moći da računa svako, pa i Vučić, u onoj meri u kojoj je koristan za Srbiju.\n„Ako bude razgovora sa Vučićem, reći ću o čemu smo razgovarali i sa strankom ću doneti jasne odluke“, rekao je Jovanović.\nOn je istakao i da nema nikakvih ozbiljnih nesporazuma u koaliciji koju ta stranka ima sa Socijaldemokratskom stranka (SDS) i Ligom socijaldemokrata Vojvodine i da o pravcima budućeg delovanja treba da razgovaraju na sastancima, a ne da jedni drugima šalju poruke preko konferencija za novinare.\nJovanović je rekao i da je u kontaktu sa predsednikom SDS-a Borisom Tadićem i da on, kao što je i sam rekao, zna njegov stav o učešću LDP-a u Vučićevoj vladi.\nLider LDP-a je rekao da ne želi da formira samostalni poslanički klub u Skupštini Srbije i da imaju dogovor sa SDS-om o zajedničkom delovanju u parlamentu.\n„Sve što uradimo biće rezultat dogovora“, rekao je on.\nJovanović je rekao je rekao da niko u stranci sada ne razmišlja o predsedničkim izborima.


Država platila 12 miliona dinara elaborate o vinogradarstvu sa informacijama sa Vikipedije - Agro saveti\nNaslovna Aktuelnosti Država platila 12 miliona dinara elaborate o vinogradarstvu sa informacijama sa Vikipedije\nDržava platila 12 miliona dinara elaborate o vinogradarstvu sa informacijama sa Vikipedije\nPo nalogu Ministarstva poljoprivrede stručne službe su morale da kupe elaborate o vinogradarstvu od Saveza vinara i vinogradara, udruženja bliskog vlasti koje je registrovano na adresi Uprave za agrarna plaćanja Ministarstva poljoprivrede, piše Pištaljka. Elaborati, koji iz nepoznatih razloga nisu dostupni javnosti, ali u koje je Pištaljka, kako navodi, imala uvid, i koji se dobrim delom sastoje od podataka dostupnih na internetu, koštali su 12 miliona dinara.\nPištaljka navodi da su stručne službe odbile da dostave javnosti pomenute elaborate, ali da je jedan elaborat uspela da dobije nezvaničnim putem od uzbunjivača. Navodi i da je dokument u stvari Power Point prezentacija koja u najvećem delu sadrži podatke i analize globalnog tržišta prodaje vina i opšte smernice za razvoj ove industrije.\nOd 138 stranica elaborata, svega sedam posvećeno je lokalnim karakteristikama koje su opet toliko uopštene da se među njima teško može pronaći neki konkretan savet ili preporuka za vinogradare iz konkretnog područja. Svi podaci o lokalnim karakteristikima su javno dostupni podaci na Vikipediji ili u dokumentu “Vinski atlas” koji je 2015. godine sačinio Republički zavod za statistiku.\nSavez vinara je za ovaj posao angažovan po nalogu Ministarstva poljoprivrede i mimo Zakona o javnim nabavkama. Tokom 2019. i 2020. godine stručne službe iz 14 različitih gradova uplatile su Savezu vinara i vinogradara (SVS) ukupno 12,5 miliona dinara, zabeležila je Uprava za trezor. Svaka uplata bila je manja od 500.000 dinara što je zakonska granica za sprovođenje javnih nabavki.\nPROČITAJTE I... Kontrola hrane prelazi u nadležnost Ministarstva zdravlja\nMinistarstvo poljoprivrede je odbilo da objasni zbog čega je savetodavnim službama, od kojih svaka ima bar po jednog inženjera savetodavca iz voćarstva i vinogradarstva, naložilo da kupe elaborate. Zanimljivo je da oblast Kraljeva skoro da i nema vinograde, a da je Poljoprivredna savetodavna i stručna služba Kraljevo, po nalogu ministarstva u više tranši platila oko milion dinara za elaborat u oblasti vinogradarstva.\n“Na našem području registrovana je minorna količina vinograda, negde oko sedam hektara”, izjavio je za Pištaljku direktor PSSS Kraljevo Vekoslav Savić. Analiza im, kako je naveo, služi za pospešivanje poljoprivredne proizvodnje, za podsticanje vinara i eventualno podizanje vinograda i kasnije vinarija.\nelaborat o vinogradarstvu\nPrethodni tekstSpyrale – inovativno rešenje za zaštitu šećerne repe\nSledeći tekstAleksić: Poljoprivrednici iz cele Srbije traktorima da dođu u Beograd\nJako nevreme pogodilo jug Srbije: Padao grad veličine oraha


Predstavnici vlasti i opozicije različito o izveštaju EP o Srbiji – Dnevni Magazin\nPredstavnici vlasti i…\nNa izveštaj koji je izvestilac za Srbiju nazvao uravnoteženim – drugačije gleda vlast u Beogradu. Predsednik parlamenta misli da nije realno sagledano stanje u zemlji, a uz to i da je iznet i niz problematičnih političkih ocena.\n“Na primer, izražava se zabrinutost za životnu sredinu u Smederevu, Boru i Kolubari gde su Kinezi. Znači, nije tu intencija zaštite životne sredine nego negativan uticaj Kine. I sve je to politički motivisano, što može da bude i razumljivo imajući u vidu globalne prilike. Ne mogu da kažem da je to realno sagledavanje stanja u Srbiji, ali jeste unutar EP”, rekao je predsednik parlamenta Ivica Dačić.\n“Ima pozitivnih i snažno kritičkih ocena. Jasno je koje političke grupacije imaju taj posebno i prenaglašeno kritički ton o Srbiji. Godinama od istih poslanika možemo da čujemo gotovo iste formulacije zamerki i kritika, nezavisno od realnih promena i koraka koje Srbija objektivno preduzima u određenim oblastima”, navodi ministarka za evropske integracije Jadranka Joksimović.\nRezoluciju i izveštavanje o istoj komentariše opozicija. SSP traži da javni servis objavi dokument u celosti, jer je, kako tvrde, sakrio delove u kojima EP zahteva razrešenje afera Krušik, Jovanjica, Savamala, Telekom.\n“Javni servis ima zakonsku obavezu da informiše građane Srbije da bez rešavanja ovih afera i bez vladavine prava nema ništa od evropskog puta Srbije”, navode iz SSP-a.\n“DS već nekoliko godina upozorava da su izveštaji evrospkih i drugih međunarodnih institucija o stanju u Srbiji sve nepovoljniji po našu zemlju”, smatra DS.\nZa DSS dokument je neprihvatljiv: “Neprihvatljiv je zbog toga što se Srbija tretira kao država u čijem sastavu nije Kosovo i Metohija i što se insistira na usaglašavanju spoljne politike Srbije, odnosno politike odbrane Srbije sa spoljnom i bezbednosnom politikom EU”.\nRezolucija EP nije obavezujuća jer politiku Unije prema Srbiji vode Evropska komisija i savet – podsećaju iz Centra za spoljnu politiku. Ali i upozoravaju da, uprkos tome, nije za potcenjivanje.\n“Jer to je politički dokument koji će se čitati na mnogim adresama, na koji će se mnogi pozivati tako da – ponavljam da je potrebna bolja saradnja sa EP, sa svim poslaničkim klubovima, jer upravo amandmane kojima je izmenjen izveštaj Bilčika podneli su Socijaldemokrate, Zeleni i Obnovimo Evropu. Sa njima treba sarađivati i razgovarati”, napominje Suzana Grubješić iz Centra za spoljnu politiku.\nNajavljeno je da će skupštinski Odbor za evropske integracije razmotriti i analizirati sadržaj izveštaja koji je juče usvojen u EP.


"Nikada ni s kim nismo imale milionske poslove" - Index.ba\n“Nikada ni s kim nismo imale milionske poslove”\nEfendić: Američke sankcije i evropski bijeli hljeb za Milorada Dodika\nPovodom teksta pod nazivom “ELEKTROPRIVREDA ELVEDINA GRABOVICE: Milionski\nposlovi za suprugu i svastiku Zlatka Lagumdžije” (kasnije promjenjenog naslova u\n“ELEKTROPRIVREDA ELVEDINA GRABOVICE: Milionski poslovi za partnersku firmu\nporodice Lagumdžija”), objavljenog dana 10.05.2018. godine u 10:32, na portalu Žurnal, obavještavamo vas da ste iznjeli niz neistina na naš račun kako pojedinačno, tako i naših porodica i agencije MPM Plus doo.\nS obzirom na činjenicu da ste iznosili laži, konstrukcije, neistinite navode i zaključke što autore teksta kao i sam portal čini neprofesionalnim, neetičnim novinarima kao i sam način\nizvještavanja koji su totalnoj suprotnosti sa svim principima slobodnog i nezavisnog novinarstva, ističemo nekoliko istinitih činjenica:\nPotpuna je laž, već u prvoj rečenici teksta, da smo “…samo od Elvedina Grabovice…dobile\nugovore vrijedne najmanje 10 miliona maraka”.\nTačno je da smo sa dvije renomirane firme svjetski vodećeg IT proizvoda od 2009. godine, od kada datira naša saradnja, do danas, kao marketing partnerni u prosjeku imali prihod manji od 2.000 Eura godišnje! Samo to dovoljno govori o vašoj bezočnoj laži o “najmanje 10 miliona maraka”.\nOsim toga, agencija MPM Plus doo nikada nije poslovala ni sa Elektroprivredom ni sa bilo\nkojim javnim preduzećem niti sa bilo kojom budžetskom institucijom.\nMoguće da ste i sami uvidjeli elemente za tužbu za koju smo ovlastili advokata i koju\npodnosimo protiv autora teksta i samog portala, pa ste nevješto promijenili naslov i prvu\nrečenicu gore spomenutog teksta, ne odustajući od laži. Na vašu žalost, toliko ste se zapetljali svojim konstrukcijama i lažima, da ćete morati objasniti zašto ste i to učinili. Za razliku od vaših ničim utemeljenih laži, mi imamo dokaze kojima ćemo pobiti svaku vašu lažnu tvrdnju na sudu.\nS obzirom da ste u navedenom tekstu iznjeli neistinite činjenice na naš račun tražimo da ispravite navode u smislu činjenica koje smo ovdje naveli, te da nam se izvinete zbog obavljenih laži, stoji u reakciji koju potpisuju Lamija Ćeremida i Amina Lagumdžija.\nPrethodni članakVremenska prognoza: Promjene u drugom dijelu dana\nNaredni članakDruga sarajevska rolerijada okupila oko 400 učesnika


Koje zemlje EU su imale najveći BDP 2020. godine? – evropro info\nU 2020. godini bruto domaći proizvod (BDP) EU iznosio je oko 13 400 milijardi evra po tekućim cenama. U realnom smislu, BDP Evroske unije u 2020. bio je 7,6% veći od nivoa pre jedne decenije. Međutim, realni BDP je bio 5,9% niži od svog nivoa u 2019. godini; to je bio prvi pad BDP-a EU od 2009. godine, kada je BDP opao za 4,3% u odnosu na 2008. godinu, objavio je Eurostat.\nSmanjenje ekonomske aktivnosti, a samim tim i BDP-a, u skladu je sa ograničenjima koja su primenjena 2020. godine kako bi se usporilo širenje COVID-19.\nU 2020, nešto više od četvrtine BDP-a EU je generisala Nemačka (25,1%), zatim Francuska (17,2%) i Italija (12,3%), ispred Španije (8,4%) i Holandije (6,0%).\nDržave članice EU koje su tokom 2020. najviše dorpinosile BDP-u EU; Izvor: Eurostat\nNa suprotnom kraju lestvice, deset država članica EU doprinelo je manje od 1% ukupnom BDP-u EU: Malta (koja je imala najniži udeo u BDP-u EU od 0,1%), Estonija, Kipar i Letonija (sve 0,2%), Hrvatska , Litvanija i Slovenija (sve 0,4%), Bugarska i Luksemburg (obe po 0,5%) i Slovačka (0,7%).\nKada se uporedi BDP 2019. i 2020. u zemljama članicama EU, Španija je imala najveći udarac (-10,8%), a slede Grčka (-9,0%), Italija (-8,9%), Portugal (-8,4%), Malta ( -8,2%), Hrvatska (-8,1%) i Francuska (-7,9%). Jedina zemlja EU koja je zabeležila porast BDP-a u 2020. bila je Irska (+5,9%).\nPrema podacima Republičkog zavoda za statistiku (RZS) bruto domaći proizvod (BDP) Srbije bio je u 2020. godini, u tekućim cenama, 5,5 biliona dinara (5,5 miliona miliona), i u odnosu na prethodnu godinu nominalno je bio veći za 1,5 odsto, a realno manji za 0,9 odsto.\nIzvor: Eurostat i Republički zavod za statistiku\nTags: BDP, Eurostat


28 Apr 2022, 10:18 Beograd rts Elena Marjanović\nPostignut je dogovor o finansiranju električnog automobila koji će se proizvoditi u Kragujevcu, rekao je predsednik Srbije Aleksandar Vučić. Izvršni direktor kompanije “Stelantis“ Karlos Tavareš kaže da je ugovor sa Srbijom konkretan znak za uspešniju tranformaciju te kompanije i prelazak na novu tehnologiju.\n"Mi nismo proizvodili električne automobile i uvek bismo zaostajali za svetom u primeni novih tehnologija. Ovoga puta ići ćemo u korak sa sverom i imaćemo finalnog proizvođača modernog električnog automobila. Mogu da kažem da će automobil biti namenjen za srednju klasu, veoma popularan", istakao je predsednik Vučić.\n"Moramo da razmišljamo ne samo o gustini stanica za punjenje, jer kako ćemo ubediti nekoga u Babušnici ili Ljuboviji da kupi ovaj automobil, ako ne može da vidi nedaleko od kuće stanice za punjenje. Moramo da krenemo u velike promene na teritoriji naše zemlje. Moramo da izmenimo sve velike strateške planove za energiju, jer je nekoliko stvari važno po pitanju električnih automobila. To je cena, a električni automobili su značajno skuplji i uvek mnogo bolji naravno od onih sa klasičnim motorom. Moramo da obezbedimo da imamo jeftine ili jeftinije struje, ali da bismo to postigli moramo da imamo više obnovljive energije", naveo je Vučić. Da se to postiglo, kaže, mora se krenuti u izgradnju reverzibilnih elektrana.\n"Mnogo posla je pred nama. Moramo da uradimo mnogo stvari jer 2035. neće postojati druga vozila sem električnih. Do 2030. ćemo zadržati klasične motore, a od tada samo električni. To su stvari koje za nas donose ogromne promene u ekonomiji i ekologiji, ali i velikih obaveza i za nas", ukazuje Vučić.\n"Za nas je to strašno značajno, zbog Kragujevca, zbog cele Šumadiju, ali i zbog cele Srbije. Nije samo ključno pitanje gde ćemo koliko ljudi da imamo zaposlenih, već kakvu novu vrednost pravimo, koliko će da poraste BDP i koliko ćemo imati ljudi koji mogu da idu u korak sa naprednim tehnologijama. Mislim da je veoma važna informacija da će Stelantis imati nešto manje od 80 ili 100 novih modela u svetu do 2030. godine. Onda vam je jasno kakva se revolucija priprema na automobilskom tržištu. To je od ogromnog značaja za Srbiju u kojoj se proizvode delovi za mnoge automobilske kuće, ali kada imate finalni proizvod to je od posebnog značaja", napominje Vučić.\n"Fijat je sa 350 miliona evra u prvih 10 izvoznika u Srbiji. Sad idemo u tranzicioni period za 2023. godinu, a onda idemo u nešto poptuno novo što će nam dati priliku da pouzdanošću i ozbiljnim pristupom pozovemo mnoge druge da pozovemo da ulažu u našoj zemlji. Srbija počiva na nekoliko stubova, a jedna od njih je i konkurencija. Automobil koji ćemo praviti u Kragujevcu je lep i, naravno, električni automobil", rekao je Vučić.\nTavareš: Ugovor - srž plana kompanije\nIzvršni direktor "Stelantisa" Karlos Tavareš rekao je nakon potpisivanja ugovora da je oduševljen i počastvovan zbog ugovora sa državom Srbijom koji sada sadrži srž za sprovođenje plana kompanije do 2030. godine. "Mi zaista smo imali veoma izazovnu 2021. godinu i veoma sam ponosan na naše ljude, uključujući i fabriku ovde u Srbiji. Naša industrija se suočava sa brzom transformacijom. Veličina promena je nepoznata kada je reč o automobilskoj industriji", rekao je Tavareš.\n"Apsolutno se sve menja u automobilskoj industriji. Uveren sam i veoma srećan, jer znam da su naši ljudi spremni i usredsređeni. Poznajem konkurentnost ovoga što radimo i svaka godina koja pokazuje rezultate onoga što radimo", rekao je Tavareš.\n"Cena nepoverenja je veoma visoka. Mi verujemo da saradnja, globalizacija i meritokratija su prave vrednosti naše kompanije", istakao je Tavareš.\n"Ovo je na prikladan način napravljeno. Ovladali smo tehnologijom, ovo radimo u nekoliko delova sveta i bićemo svi zajedno ponosni kada vozila budu izlazila sa trake. Iskoristićemo i naše čuvene brendove da oni budu prihvaćeni na tržištu", naveo je Tavareš.\nPrema njegovim rečima, kada se vozi električno vozilo osećaju se tri stvari - da je ubrzanje veće jer je odmah dostupna snaga, da je vozilo tiše, i da se vozilom bolje upravlja jer je centar ravnoteže niži.\n"Na kraju krajeva, to putovanje donosi veću radost i konfor. Moramo i infrastrukturno to da podržimo. Ovo je momenat prekretnice. Možete da verujete Stelantisu. Uradićemo svoj deo posla i uvereni smo da će i Srbija uraditi svoj deo posla", zaključio je Tavareš.


UNS :: UNS vesti :: Neizvestan opstanak „Kragujevačkih“: Nismo imali šansu da budemo sufinansirani\nNaslovna | Aktuelno | UNS vesti | Neizvestan opstanak „Kragujevačkih“: Nismo imali šansu da budemo sufinansirani\nNeizvestan opstanak „Kragujevačkih“: Nismo imali šansu da budemo sufinansirani\nNedeljnik „Kragujevačke“ juče, prvi put od osnivanja 2009. godine, nije se pojavio na kioscima. Zaposleni nisu primili plate od septembra prošle godine, zbog čega novinari odlaze. Glavni razlog je, navode, što nisu imali šansu da dobiju novac na konkursima za projektno sufinansiranje medijskog sadržaja.\nGlavni i odgovorni urednik nedeljnika „Kragujevačke“ Miroslav Jovanović za Udruženje novinara Srbije (UNS) potvrdio je da je račun ovog lista blokiran zbog naplate potraživanja jednog bivšeg zaposlenog, ali da to nije glavni razlog zbog čega „Kragujevačke“ juče nisu bile dostupne čitaocima.\n„Grad Kragujevac nije raspisao niti jedan konkurs za sufinansiranje medijskog sadržaja. Ne samo mi, nego i ostali mediju u gradu nisu imali šansu da konkurišu. Samostalno finansiranje nije dovoljno da bi se novine izdržavale“, rekao je UNS-u Jovanović i dodaje i da je zarada od reklami „utanjila“. „Nismo podobni“, ističe Jovanović.\nRedakcija lista „Kragujevačke“ danas je saopštila da ovaj list nije imao šansu da dobije deo budžetskih sredstava zato što Grad Kragujevac, od usvajanja Zakona o javnom informisanju, nije raspisao niti jedan medijski konkurs, iako je u svim budžetima bilansiran novac za ove namene.\nDodaju i da „’Kragujevačke' nisu 'prošle' ni na jednom konkursu Ministarstva kulture i informisanja jer imaju tretman 'politički nepodobnih novina'“.\nInače, u odluci o budžetu Grada Kragujevca za 2020. godinu navodi se da je deset miliona dinara opredeljeno „za ostvarivanje i unapređenje javnog interesa u oblasti javnog informisanja“.\nNa pitanje da li je taj novac u budžetu namenjen ovogodišnjem medijskom konkursima i kada će on biti raspisan gradonačelnik Grada Kragujevca Radomir Nikolić UNS-u nije odgovorio.\nPodsetimo, Grad Kragujevac od uvođenja projektnog sufinansiranja medija, 2015. godine, za medijske projekte nije izdvajao niti jedan dinar. Jedina medijska kuća koja se iz budžeta finansira, posle poništene privatizacije 2017. godine, je Radio-televizija Kragujevac.\nNikolić je UNS-u prošle godine rekao da Grad Kragujevac planira u 2019. godini da izdvoji osam miliona dinara za konkurs za sufinansiranje medijskih projekata, kako je i budžetom predviđeno. Međutim, konkurs prošle godine nije raspisan.\nInače, Grad Kragujevac jedan je od 13 lokalnih samouprava koje prošle godine nisu raspisale konkurs za sufinansiranje medijskih projekata.\nNovinari napustili list, novine ubuduće dvonedeljne\nUrednik lista „Kragujevačke“ Jovanović za UNS kaže da novinari ovog lista od septembra prošle godine nisu primili plate, koje su i ranije bile „sitne“.\n„Sve što je sama firma zarađivala odlazilo je na delimično pokrivanje troškova štampe, plaćanje komunalnih usluga i uplaćivanje poreza i doprinosa novinarima”, rekao je UNS-u Jovanović.\nNa pitanje UNS-a čiju podršku, u ovakvim okolnostima, „Kragujevačke“ imaju Jovanović kaže da je to pre svega „verbalna podrška čitalaca“. „Imamo podršku i od kolega, iako ih je u Kragujevcu, posle gašenja medija, drastično manje“, kaže Jovanović.\n„Kragujevačke“ navode i da je nedostatak novca donekle „ublažavan prelaskom na minimalne zarade zaposlenih još pre pet godina , a od pre nekoliko meseci plate se uopšte ne isplaćuju“. „Redakciju je napustilo nekoliko novinara, jer oni, jednostavno, od nečega moraju da žive“, navodi u saopštenju redakcija tog lista.\nNamera redakcije je da novine ubuduće izlaze dvonedeljno, ali i to „nije garancija da će opstati“, jer će se „smanjiti troškovi, istovremeno i prihodi“. Sledeći broj, 30. januara, biće na kioscima.\nPodsetimo, ovaj list izlazi od 2009. godine, kada je redakcija tadašnje privatizovane „Svetlosti” dala otkaz novim vlasnicima i pokrenula nove novine – „Kragujevačke”. „Tako su ‘Kragujevačke' bile pokušaj da se nastavi tradicija 'Svetlosti', koja bi 2020, da nije uništena, navršila 85 godina izlaženja“, navodi redakcija ovog lista.


ИСТИНА КОЈА ЈЕ ШОКИРАЛА ЕВРОПУ: Срби и Албанци штанцују паре на северу Косова\nPočetkom te 2018, dakle, digitalni časovnici priključeni na električnu mrežu u Evropi počeli su da “gutaju” minute zbog neočekivanih i dotad neviđenih fluktuacija i poremećaja u naponu. Najpre su “izgubljena” tri minuta u januaru, a zatim još tri u februaru.\n“Rudarenje” za kriptovalutama, poput bitkoina i etera, u najkraćem jeste računarski proces koji zahteva izuzetno moćni računarski hardver koji rešava seriju kompleksnih matematičkih jednačina. Vaš uložen trud u tom procesu, kao i ogromna količina električne energije koju će vaši nebrojeni računari pritom potrošiti, bivaju nagrađeni bitkoinima.\nZbog cena električne energije, svuda u Evropi je rudarenje za bitkoinima jedva profitabilno. Ali na severu Kosova Srbi ne plaćaju struju vlastima u Prištini, a vlasti u Prištini ih na to ni ne teraju, iako o tome stalno govore, prenosi Blic.\nI tako je omogućena masovna operacija štancovanja besplatnog novca u severnoj Kosovskoj Mitrovici i okolini.\nKako u julskom izdanju piše „Bafler“, sa masovnim rudarenjem bitkoina su najpre počeli Srbi iz Severne Mitrovice, a operacije su uskoro narasle do neslućenih nivoa, podsatknute besplatnom električnom energijom.\nReporter „Baflera“ tvrdi da je u maju upoznao nastavnika matematike u srednjoj školi u Mitrovici koji je opremio podrum kafića sa 200 računara i naprednim sistemom za rashlađivanje, što ga je sve koštalo oko 100.000 evra početnog ulaganja. Zauzvrat, dnevno je štancovao oko 500 evra prihoda putem bitkoina, minus troškovi računa za struju. A znamo da račun za struju niko ne plaća na severu Kosova.\nIpak, većinu srpskih bitkoin rudara čine tinejdžeri vični modernim tehnologijama koji imaju pregršt slobodnog vremena, s obzirom na stepen nezaposlenosti na Kosovu.\n“Uprkos svoj toj navodnoj mržnji prema svojim slovenskim komšijama, malo koji Albanac je mogao da odoli ovakvoj prilici”, piše “Bafler”. i navodi da su albanski političari ušli su u posao sa rudarenjem bitkoina prebacujući na stotine računara severno od reke Ibar, u srpski deo Kosovske Mitrovice i okolinu.\n“Bafler” se u zaključku teksta poziva na reči Vetona Brahimija, preduzetnika koji je otvorio jedan od prvih bitkoin bankomata na Kosovu, u Prištini, koji tvrdi da su danas skoro dve trećine štamparija besplatnog novca u srpskom delu Mitrovice u vlasništvu Albanaca.\nUfff kakva prenaduvana i neutemeljena fantazija......\nhahaha carevi a znači odatle pare za stanove po beogradu:)nego neko ipak plaća tu struju, da je be "uvoze" iz srbije možda?Činimi se da su ih isključili iz našeg sistema dalekovoda ali ako neko zna baš me zanima dali je tako.Ako nije od nas onda je iz albanije:) a to je tek ludilo.


Dodik: Nema skrivenog uticaja Rusije - Naslovi.net vesti\nRepublika Srpska je, kaže, spremna za saradnju i sa svim drugim državama u regionu i šire koje to žele, ali ne želi da se odvoji od prijatelja kao što je Rusija i ponosi se tom saradnjom, prenose "Nezavisne novine". Kaže da nije... »\nPredsednik Republike Srpske Milorad Dodik rekao je da nema "skrivenog ruskog uticaja" u saradnji RS sa Ruskom Federacijom.\nRepublika Srpska je, kaže Dodik, spremna za saradnju i sa svim drugim državama u regionu i šire koje to žele, ali ne želi da se odvoji od prijatelja kao što je Rusija i ponosi se tom saradnjom, prenose Nezavisne novine. Kaže da... »\nBANJALUKA - Predsednik Republike Srpske Milorad Dodik rekao je danas da nema "skrivenog ruskog uticaja" u saradnji RS sa Ruskom Federacijom.\nRS je, kaže, spremna za saradnju i sa svim drugim državama u regionu i šire koje to žele, ali ne želi da se odvoji od prijatelja kao što je Rusija i ponosi se tom saradnjom, prenose Nezavisne novine. Kaže da nije dobro da se... »\n"Nema skrivenog ruskog uticaja"\nPredsednik Republike Srpske Milorad Dodik izjavio je u Banjaluci da nema skrivenog ruskog uticaja na Republiku Srpsku.\nOn je rekao da je RS spremna za saradnju i sa svim drugim državama u regionu i šire koje to žele, dodavši da "ne želi da se odvoji od prijatelja Rusije, kao i da se ponosi tom saradnjom". Dodik je rekao da nije dobro da se svaki... »\nPredsednik Republike Srpske Milorad Dodik izjavio je u petak u Banjaluci da nema skrivenog ruskog uticaja na Republiku Srpsku. On je rekao da je RS spremna za saradnju i sa svim drugim državama u regionu i šire koje to žele,... »\nDodik s poltavčenkom pred novinarima: Nema nikakvog skrivenog ruskog uticaja na Srpsku, sarađujemo sa svima!\nBANJALUKA - Predsednik Republike Srpske Milorad Dodik izjavio je danas u Banjaluci da nema skrivenog ruskog uticaja na Republiku Srpsku.\nOn je rekao da je Srpska spremna za saradnju i sa svim drugim državama u regionu i šire koje to žele, dodavši da "ne želi da se odvoji od prijatelja Rusije, kao i da se ponosi tom saradnjom". Dodik je rekao da nije dobro da se... »\nEnormna potražnja za Rolls-Royce Cullinanom